«Што ты, баба, зробіш?» Што думаюць пра выбары ў вёсках пад Горадняй\n31 ліпень 2020, 09:00\nНа полі пад Горадняй падчас уборкі ўраджаю Photo: svaboda.org (RFE/RL)\nШто вяскоўцы думаюць пра выбары, каго з кандыдатаў падтрымліваюць і чаму пытаньне адзінага кандыдата там даўно вырашанае — у гэтым рэпартажы зь вёсак Горадзенскага раёну.\n«Галасаваць будзем за добрае жыцьцё»\nМы праехалі каля 20 вёсак, каб адчуць перадвыбарныя настроі па-за горадам. Калі нехта тут і мае 97%, то толькі адзін кандыдат. Тэхналёгіі, якія тут працуюць, — тэлевізар і гутаркі паміж суседзямі, якія выносяць сьмецьце. Апазыцыя — тыя, хто за байкот, хоць гэтага слова тут не гучыць, кажуць проста: «Няма за каго галасаваць». Галоўны перадвыбарчы лёзунг тут паўтараецца дзесяцігодзьдзямі, — «абы не было вайны». Пра незадаволеных кажуць — самі вінаватыя.\nКандыдат тут для многіх ня толькі адзіны годны, а проста адзіны. Бо пра іншых ня чулі.\nМногія адмаўляюцца гутарыць з рознымі тлумачэньнямі: хто сьпяшаецца; хто ня цяміць у палітыцы, але ўсё роўна пойдзе на ўчастак; хто не тутэйшы. Адзін вясковец сказаў, што «выбары — забароненая тэма».\nУборка ўраджаю ў Горадзенскім раёне\nНа палях за Горадняй гарачая пара. Камбайнэры ня надта сьпяшаюцца адкрывацца, побач начальства. Папярэджваюць, што фота выйдзе ня вельмі — рамантуюць тэхніку. Кажуць, што на выбары трэба ісьці, а галасаваць будуць «за добрае жыцьцё».\n— Ці добрае цяпер жыцьцё?\nРасказваюць, што за лета камбайнэры могуць зарабіць тысячу даляраў і больш: «Хто хоча, той заробіць».\n— Ці можа быць яшчэ лепей?\n— Усё і так добра.\nКамбайнэры рамантуюць тэхніку падчас гарачай пары\nНа полі доўга пагаварыць не ўдаецца. Жанчына ў сукенцы, панамцы і хустцы паверх яе пагрозьліва пытаецца, чаму на полі чужыя без дазволу. Прадстаўляецца інжынэрам аховы працы і выправаджвае з поля. Па дарозе пасьпявае расказаць, што на полі нельга курыць, хоць ніхто ня курыць.\n«Ужо няма такога, каб уся вёска за „бацьку“». Што кажуць камбайнэры пра жніво і выбары\n«Хіба адзін кандыдат, і больш няма ў нас, — Лукашэнка»\nАдразу за горадам пачынаецца вёска Грыўкі. На прызьбе сядзіць Ірына. Ёй бяз году 80. Бядуе, што агарод «згарэў», пакуль яна была ў горадзе і не палівала грады. Фатаграфавацца адмаўляецца, бо кепска выглядае пасьля працы.\nПытаньне адзінага кандыдату на гэтым падворку даўно вырашанае. Зрэшты, іншых Ірына ня ведае. Была ўпэўненая, што іншых і няма. На выбарчыя мітынгі ў Горадню саромеецца хадзіць, бо «сьпіна скручаная».\n«Хіба адзін кандыдат, і больш няма ў нас, — Лукашэнка. Больш я ня бачыла нікога, не ўяўляю», — кажа вяскоўка.\nТлумачыць тым, што ўлетку мала глядзіць тэлевізар. А калі і глядзіць, то ня бачыць там альтэрнатывы. На выбары, лічыць, трэба ісьці, але за каго галасаваць, ня ведае.\n«Мяне ўсё задавальняе. А моладзь, можа, і ня ўсё задавальняе. Працы няма, я бачу, у Горадні бадзяюцца... Цяпер ніхто нікому не патрэбен. Моладзі вельмі цяжка», — кажа жанчына.\nЯна сама ня памятае лепшых часоў, хіба што ў дзяцінстве. Але адзначае, што цяпер розьніца паміж беднымі і багатымі адчуваецца больш.\nЖанчына перанакіроўвае ў сярэдзіну вёскі, дзе жыве «калгасьніца», якая мае лепей расказаць пра выбары.\n«Бабы ідуць у прэзыдэнты. Што ты, баба, зробіш?»\nУ другой вёсцы, бліжэйшай да найлепшага калгасу вобласьці імя В.І. Крамко, жанчына абірае бульбу на падворку. Побач забаўляюцца гарадзкія ўнукі. Пэнсіянэрку завуць Лілія. На ейную думку, трэба ісьці на выбары, але няма, за каго галасаваць. Яна, у адрозьненьні ад першай суразмоўцы, кандыдатаў бачыла, але ніхто яе ня ўразіў.\n«А што Лукашэнка?.. Прыйдзе іншы — яшчэ горш будзе... Яшчэ за Бабарыку можна было, не дурны чалавек, як я пачытала. За Лукашэнку — нават у Горадню не паеду, бо нічога добрага ў нас няма», — эмацыйна кажа Лілія.\nЯна ўспамінае, што раней і сьвіней дазвалялі гадаваць, і каўбасу яна ела па тры дваццаць, і марозіва для ўнукаў набывала па 20 капеек.\n«Што ён за свае гады нам лепшага даў? Я ў 57 гадоў пайшла на пэнсію. Я два гады рабіла за што? Што я, лепшую пэнсію атрымала? Няма чаго галасаваць, нічога добрага ня будзе, каб толькі вайны не было», — паўтарае знаёмую фразу пэнсіянэрка.\nЯна дадае, што на вёсцы баяцца вайны, як і ў горадзе, бо ўсе гарадзкія выйшлі зь вёсак. Такія размовы суседзі вядуць, як сустракаюцца, выкідаючы сьмецьце. Яшчэ жанчыну цікавіць, чаму кіраўнік дзяржавы не паказвае жонку, а паўсюль езьдзіць толькі з малодшым сынам.\nПра аб’яднаны штаб пэнсіянэрка мае ня менш крытычную думку.\n«Бабы ідуць у прэзыдэнты. Што ты, баба, зробіш? Табе палітыка патрэбна? Баба, нараджай дзяцей, гадуй дзяцей! Я супраць бабаў», — абураецца Лілія.\nМалыя ўнукі таксама ведаюць пра выбары. Умешваюцца ў дарослую гутарку і расказваюць пра мэм «Саша тры працэнты». Бабуля як спраўны аналітык прадказвае, што сёлета выйграе дзейны кіраўнік.\n«А вы за каго будзеце галасаваць, за Лукашэнку?», — на разьвітаньне цікавіцца жанчына.\nПазыцыя — вымушаны байкот\nДалей па вуліцы стаяць «каламі», як самі кажуць, тры сяброўкі: малодшай пад 80, старэйшай — за 90. Леваніда Іванаўна, Уладыслава Іванаўна і Алена Канстанцінаўна.\nІх пазыцыю можна назваць «вымушаны байкот». Галасаваць хочуць, але самыя дайсьці да выбарчага ўчастку ўжо ня здолеюць: «Трэбо, каб да хат прывезьлі».\nАлена Канстанцінаўна, Уладыслава Іванаўна і Леваніда Іванаўна\n«Нам, каб пэнсія была, каб грошы ўсе былі. А ён добры, кватэры дае маладым. Хто лепшы будзе?», — кажуць яны пра кандыдата, не называючы ягонага імя.\nІншых кандыдатаў ня ведаюць.\n«Будземо галасаваць. А за каго — мы там ведаем? Мы ведаем, што за Лукашэнку хочам», — адказваюць наперабой сяброўкі.\nКажуць, што цяпер ім добра жыць, але ўжо няма як: вочы ня бачаць, вушы ня чуюць, ногі баляць.\n«Выхаваньне ў яго калгаснае было, а цяпер нармальнае»\nМужчына бяз майкі і ў кепцы ідзе па вёсцы. Мікалай на пэнсіі ўжо 5 гадоў. Ён вызначыўся са сваім кандыдатам звыш 20 гадоў таму. Спачатку той яму не падабаўся, а потым пачаў «падымаць Белую Русь» і стаў добрым.\n«Паказваюць аднаго Лукашэнку, таму за Лукашэнку... Спачатку я ставіўся да яго ня вельмі. Выхаваньне ў яго калгаснае было, а цяпер нармальнае... Ён толькі і рабіў для народу, падабаецца мне, добры ён. Грошай хапае, дзякуй», — кажа суразмоўца.\nІншых кандыдатаў ён ня бачыць, бо іх не паказваюць па тэлевізары.\nЖанчына на ўскрайку вёскі працуе ў калгасе вартаўніцай. Праз год яна магла б пайсьці на пэнсію, аднак цяпер ёй давядзецца працаваць яшчэ чатыры гады.\n«На выбары я пайду. Вядома, я буду галасаваць за прэзыдэнта. Мы яго ведаем. Навошта іншы? Я іншага ня ведаю», — разважае яна.\nСабака Рэкс, які ахоўвае дом вартаўніка калгасу\nПадабаецца ёй у дзейным кіраўніку дзяржавы тое, што ёсьць канцэрты, адпачынкі, забавы, своечасова плацяць заробак, «а самае галоўнае — чыстае неба над галавой». У суразмоўцы, лічыцца, вялікі заробак — 700 рублёў.\n«У нас ня ходзяць танкі. На выходных я прачнулася — усё добра. Гэта самае галоўнае», — кажа жанчына.\nНа пікеты яна ня ходзіць, бо ня езьдзіць у горад. Але бачыла, як затрымліваюць, круцяць рукі. Ацэньвае гэта як «жах».\nНа ейную думку, уся вёска за Лукашэнку.\nУ наступнай вёсцы сярод хатаў стаіць катэдж, а ля катэджа — кошык з бульбай, відаць, на продаж. Гаспадары выходзяць да зацікаўленых мінакоў, аднак, пачуўшы пытаньне пра выбары, адмаўляюцца гаварыць.\n«Без камэнтароў. Гэта забароненая тэма», — адказвае гаспадар.\nПэнсіянэрка Вера робіць дома рамонт, працуюць найманыя будаўнікі.\n«Ах, я буду за Лукашэнку галасаваць. Ён някепскі быў... Каго лепей паставіць, як чалавек ужо ведае ўсё на сьвеце. А другога паставяць — і што будзе? Лепей будзе? Як на той Украіне. Хай лепш будзе так, як ёсьць», — кажа жанчына.\nЖывецца вяскоўцы някепска, 505 рублёў пэнсіі, хапае. «Што грашыць — а як раней людзі жылі?»\n«Ці то Ціхановіч, ці то Ціханоўская мяне ня ўразіла»\nАпошняя вёска на шляху — Сухмяні.\nЖанчына ў лёгкім капелюшы думае, што выбары — гэта марнаваньне часу і грошай. Усё адно Вера заўжды галасуе за таго самога кандыдата.\n«Хаця ён затрымаўся там. Усе не задаволеныя, што ён затрымаўся на вялікі тэрмін. Але тым ня менш — у нас шмат дэбатаў паміж суседзямі, адзін за таго, другі за таго — у параўнаньні з Украінай, галоўнае, каб быў мір на зямлі. Што там некаму не хапае, грошай — гэдак заўжды было і будзе», — пераканана суразмоўца.\nЯна слухала выступленьні і іншых кандыдатаў. «Ці то Ціхановіч, ці то Ціханоўская» яе ня ўразіла.\n«Яны кажуць: „Я хачу, я хачу“. Я таксама хачу. І што я? Гэта трэба зрабіць для людзей і сказаць: „Вось, мы хочам у прэзыдэнты, мы тое зрабілі для краіны“, каб людзі паглядзелі, што сапраўды было зроблена», — кажа Вера.\nЯна цэніць тое, што Лукашэнка «не пусьціў заводы пад прыватызацыю», што ўмее гладка прамаўляць, «як аратар».\n«Можа, некаму нешта і не падабаецца. Мне таксама часам не падабаецца, што ён занадта рэзка, у такой форме выказваецца... Але ён як гаспадар талковы. А каго? Зьмена лідэра... У гэтым урадзе складана сказаць, на каго стаўкі ставіць», — разважае Вера.\nНа вуліцы вёскі пад Горадняй\nЕйнай суседцы Станіславе пад 80, яна, хутчэй за ўсё, ня пойдзе на выбары, бо баіцца каранавірусу.\n«Выбары ёсьць выбары. Каго выберуць, таго і прымем. Нам, старым, ужо ўсё роўна. І гэты быў і ёсьць някепскі. Хай быў бы яшчэ», — кажа суразмоўца.\nПадабаецца ў першым кіраўніку дзяржавы, што спакойна і парадак. А тое, што працы ня ўсім хапае ды заробкі малыя, то куды падзенесься?\n«Усё павінна мяняцца, асабліва 9 жніўня»\nАпошні суразмоўца Юры працуе на будоўлі дома. Ён першы з усіх апытаных, хто ня супраць усіх і не за дзейнага лідэра. Думае, што «ўсё павінна мяняцца, асабліва 9 жніўня».\nРасказвае, што жыве ў горадзе, хоць працуе ў вёсцы. Мае вышэйшую адукацыю, але даводзіцца працаваць будаўніком, бо трэба карміць дзяцей. На паўторных выбарах хоча галасаваць за Віктара Бабарыку.\n«Людзі стаміліся. Нават мы, звычайныя рабацягі, чакаем гэтага моманту... Падтрымліваем на гэтым этапе Ціханоўскую, каб яна правяла выбары цягам паўгода. Я думаю, што большасьць, хто сябруе з інтэрнэтам, будуць такой жа думкі», — кажа Юры.


Косаўскі замак сёння рыхтуецца да навагодніх святаў, | Ивацевичи и Ивацевичский район ● Івацэвічы і Івацэвіцкі раён\nКосаўскі замак сёння рыхтуецца да навагодніх святаў,\nкаб прыняць гасцей у новай гасцініцы і рэстараннай зале\nТурысты і госці Марачоўшчыны сёння наўрад ці могуць уявіць, як тут было паўтара дзясятка гадоў таму. І наўрад ці дапамогуць тут фотаздымкі. Мабыць, толькі тым, хто ад пачатку першых работ ва ўрочышчы – ад усталявання мемарыяльнага каменя-знака – сачыў за падзеямі, верагодна напоўніцу ацаніць увесь той комплекс работ, які тут выкананы.\nУ архівах раённай газеты захоўваюцца дзясяткі фотаздымкаў аднаўлення Палаца Пуслоўскіх. Здаецца, зусім нядаўна пачалі працаваць першыя залы для турыстаў. І вось – новы доўгачаканы крок: напрыканцы года ў палацы пачнуць працаваць рэстаран-бар і гасцініца. Цяпер гасцям нашага раёна даецца ўнікальная магчымасць правесці свой адпачынак ці некалькі дзён у сценах сапраўднага старадаўняга замка…\nА наперадзе ж – Новы год і Каляды! Значыць, будзе цудоўная магчымасць першымі ажывіць старажытныя сцены будынка стрэламі шампанскага, асвятліць двор бенгальскімі агеньчыкамі і святочнымі феерверкамі.\nЯк расказала нам в. а. дырэктара ДУК «Косаўскі палаца-паркавы комплекс» Ірына Семянюк, 2020 год палац Пуслоўскіх рыхтуецца сустрэць са сваімі гасцямі весела і запамінальна. Не будзем выпытваць усе сакрэты арганізатараў, але сам факт сустрэчы Новага года ў такім месцы (а святочная ялінка, канешне ж, упрыгожыць унутраны дворык замка) – знакавы.\nСёння ў палацы вядуцца работы па аздабленні.\nШто пачне працаваць неўзабаве?\nГасцініца на 16 чалавек у левым крыле замка на двух паверхах. Тут будзе шэсць нумароў, сярод якіх адзін нумар для чалавека з асаблівасцямі псіхафізічнага развіцця, адзін нумар – катэгорыі vip – з максімальнымі выгодамі і аздабленнем.\nШто ўражвае – вытрыманая, стыльная каляровая гама калідора гасцініцы. Высокая столь, люстры на якой пакуль у чахлах, надае ўсяму лёгкасць і спакой.\nУ правым крыле на другім паверсе – зала кафэ на 49 чалавек і бар. На момант нашага прыезду не ўсе работы тут былі завершаны, але мы падзелімся з вамі колькімі фотаздымкамі: вось такая незвычайная столь будзе ў зале кафэ, прастору умоўна дзеляць на некалькі частак калоны. Утульна і прыгожа. Стыльна. Удалае сумяшчэнне цяперашняй эпохі і мінуўшчыны. А разам гэта ўсё – арыгінальна і непаўторна. І гэта вельмі важна: замак павінен мець свой адметны стыль ва ўсім.\nАб тым, як рыхтуецца Косаўскі замак сустракаць з гасцямі новы год, мы яшчэ раскажам і пакажам.


МАЗ: ад зборкі амерыканскіх цяжкавікоў да прастояў, забітых складоў і малых заробкаў\n9 жніўня Менскі аўтамабільны завод адзначыў свае 71-я ўгодкі. Belsat.eu згадвае, з чаго пачыналася гісторыя аднаго з найбуйнейшых беларускіх прадпрыемстваў, і з чым яно прыйшло да сёлетняй даты.\nУсё пачыналася з лэнд-лізаўскіх грузавікоў\nУ 1942 годзе на тэрыторыі будучага аўтамабільнага заводу нямецкая фірма «Даймлер-Бэнц» пабудавала павільёны для абслугоўвання і рамонту транспарту вермахта – аўтамабіляў і танкаў. Хутка завод з больш чым пяццю тысячамі працаўнікоў стаў адным з буйнейшых прадпрыемстваў у акупаванай Усходняй Еўропе.\nПасля вызвалення Менску, 9 жніўня 1944 года, згодна з пастановай Дзяржаўнага камітэта абароны СССР на базе былога нямецкага заводу было створана аўтарамонтнае прадпрыемства. Гэтая дата лічыцца днём нараджэння МАЗа.\nПрадпрыемства збірала грузавікі з амерыканскіх машынакомплексаў і пастаўляла іх на фронт. У асноўным гэта былі грузавікі марак Studebaker і GMC, якія пастаўляліся Савецкаму Саюзу з ЗША па лэнд-лізу. Зборка амерыканскіх машын спынілася пасля сканчэння Другой сусветнай вайны.\nБудаўніцтва МАЗа, як аўтамабільнага заводу, пачалося ў жніўні 1945 года. Пасляваенны час патрабаваў будаўнічых машын-самазвалаў. Таму першым аўтамабілем Менскага аўтазавода стаў самазвал МАЗ-205.\nНа гэтай тэхніцы МАЗ доўгі час спецыялізаваўся і дасягаў пэўных вяршыняў. Першы ў свеце саракатонны самазвал МАЗ-530 на Сусветнай выставе ў Бруселі ў кастрычніку 1958 года атрымаў найвышэйшую ўзнагароду.\nУ 1970-х пачалася вытворчасць «дальнабойных» МАЗаў – поўнапрыводных лесавозаў і седлавых цягачоў, якія сталі лепшымі грузавікамі, што вырабляліся ў СССР.\nНапрыканцы 80-х гадоў на заводзе быў распрацаваны амаль што легендарны аўтамабіль МАЗ-2000 Perestroika. Казалі, што ён нашмат апярэджваў свой час. Модульная канструкцыя не мела аналагаў у сусветнай аўтамабільнай прамысловасці. Гэты грузавік быў адзначаны на міжнародным Вялікімі салоне аўтамабілебудаўніцтва ў Парыжы ў 1988 годзе. Ёсць дадзеныя, што некалькі буйных прадпрыемстваў Еўропы і Амерыкі набылі патэнты на MAЗ-2000 Perestroika. Але далей справа не пайшла – MAЗ-2000 Perestroika не атрымаў развіцця, бо занадта апярэджваў сітуацыю канца 80-х гадоў.\nРазруха 90-х: ці ўратуюць MAN і аўтобусы?\nПасля распаду СССР на МАЗе зменшыліся аб’ёмы вытворчасці. Завод пацярпеў праз разрыў былых гаспадарчых сувязяў. Менскія грузавікі не маглі дагнаць новыя экалагічныя нормы, што станавіліся ўсё больш жорсткімі, і не здолелі канкураваць з аўтамабілямі вядучых сусветных вытворцаў.\nКаб пакінуць завод на плаву, пачалася супраца з нямецкай фірмай «MAN». У 1997 годзе была створаная сумесная беларуска-нямецкая вытворчасць ЗАТ «МАЗ-МАН».\nЗ 1993 года Менскі аўтамабільны завод пачаў выпускаць пасажырскую тэхніку – гарадскія, міжгароднія, турыстычныя і спецыяльныя аўтобусы. Як паведамляе сайт прадпрыемства, сёння пасажырская тэхніка МАЗ прадстаўленая 15 мадэлямі ў больш, чым ста варыянтах.\nУ красавіку 2009 года МАЗ выпусціў юбілейны дзесяцітысячны аўтобус. Менскія аўтобусы прадавалі ў Расею, Украіну, Казахстан, Польшчу, Румынію, Германію, Сербію, Кубу, Азербайджан, Арменію і іншыя краіны.\nМАЗ працягвае вырабляць седлавыя цягачы, бартавыя аўтамабілі, шасі пад спецабсталяванне. Агулам больш за 500 мадэляў і мадыфікацыяў.\nДругое дзесяцігоддзе ХХІ стагоддзя: горш яшчэ не было\nСайт МАЗу распавядае нам, як не толькі ў Беларусі палюбілася прадукцыя заводу, колькі ўзнагародаў атрымала прадпрыемства на той ці іншай выставе, агулам – як квітнее беларускае аўтамабілебудаўніцтва. Але ці насамрэч усё так добра?\nЗамест дасягненняў, у 2011 годзе МАЗ сутыкнуўся з прастоямі і немагчымасцю прадаць сваю прадукцыю. Тады, у час эканамічнага крызісу, прадпрыемства працавала па тры дні на тыдзень. У 2012 годзе працоўны рытм заводу нібы прыйшоў у норму.\nАле ўжо ўвесну 2013 года медыі паведамлялі, што МАЗу бракуе сродкаў, пра няпоўны працоўны тыдзень, праблемы з экспартам.\nАсноўны пакупнік прадукцыі МАЗу – Расея. У лепшыя гады аб’ёмы продажу складалі да 80%. Праблемы са збытам на расейскім рынку пачаліся пасля таго, як 1 студзеня 2014 года ўсходняя краіна-суседка ўвяла ўтылізацыйны збор, у тым ліку, з аўтамабіляў, што ўвозіліся з Беларусі і Казахстана. Кошты на прадукцыю МАЗа сталі вышэйшымі, і яна больш не магла па-ранейшаму канкураваць на расейскім рынку. Паводле дадзеных аналітычнага агенцтва «Аўтастат», у 2014 годзе продажы цяжкавікоў зменшыліся ў параўнанні з 2013 годам на 22,7% ці 2238 аўтамабіляў.\nУвосень 2014 года сітуацыя пагоршылася. Працаўнікам сталі затрымліваць заробкі. Расейскі крызіс працягваў уплываць на амаль цалкам залежны ад Расеі завод. Некалі МАЗаўскія грузавікі прадаваліся ў Сірыю, Іран, Алжыр, Малі, Буркіна-Фаса. Але Азія і Афрыка сітуацыю не ўратавалі.\nУ 2010-11 гадах пачаліся размовы пра аб’яднанне МАЗу з расейскім КамАЗам. Напрыканцы 2013 года паведамлялася, што Расея хоча стварыць сумесна з Беларуссю холдынгавую структуру, якую ўмоўна назвалі «Росбелаўта». Пры гэтым 75% плюс адну акцыю ў новае аб’днанне мусіў перадаць беларускі МАЗ і 49,9% – расейскі КамАЗ. Ужо ў першай палове 2014 года планавалася стварэнне холдынгу МАЗ-КамАЗ. Аднак у апошні момант Аляксандр Лукашэнка раскрытыкаваў гэты праект і прытармазіў далучэнне МАЗа да КамАЗа. Паводле эканамістаў, Лукашэнка мог выкарыстоўваць МАЗ як інструмент у гульні з Расеяй каб выгандляваць новыя крэдыты. Дзеля гэтага ён даваў на словах згоду на аб’яднанне прадпрыемстваў. Пасля ж атрымання чарговага крэдыту Лукашэнка вяртаецца да гучных заяваў пра тое, что МАЗ – нацыянальнае багацце Беларусі, і ён не дазволіць яго прыватызаваць.\nЛіхаманіла МАЗ і ўсю першую палову бягучага году. Са студзеня прадпрыемства перайшло на чатырохдзённы працоўны тыдзень. На пачатку красавіка працаўнікі заводу былі змушаныя пайсці на «канікулы» за свой кошт – на 10 дзён была цалкам спыненая вытворчасць грузавікоў. За два месяцы з пачатку бягучага года МАЗ прадаў у Расею 794 грузавіка, што на 38,2% менш, чым за аналагічны перыяд 2014 года.\nПаводле справаздачы ААТ «КамАЗ», за тры першыя месяцы 2015 года доля МАЗа на расейскім рынку ў сегменце тэхнікі з масай 14-40 тон у параўнанні з аналагічным перыядам мінулага года зменшылася амаль на палову і склала 4,8%. Такіх нізкіх паказнікаў яшчэ не было.\nПрацаўнікі заводу распавядаюць, што скарацілася вытворчасць грузавікоў. Калі ў лепшыя гады за дзень збіралі ад 100 да 150 грузавікоў, то з канца 2013 года – не больш за 50 за квартал.\nЗменшылася і колькасць працаўнікоў МАЗу. Калі яшчэ пяць год таму іх было 17 тысяч, то цяпер – каля пяці тысяч. Заробак сёлета на МАЗе складаў ад 3 да 6 мільёнаў у звычайных працоўных.\nЧуткі пра закрыццё МАЗа, які апошнім часам прыносіць больш стратаў, чым прыбытку, ходзяць даўно. Але ўлады не адважваюцца на гэта, хоць прадпрыемства выжывае толькі за кошт новых крэдытаў, бо баяцца масавага беспрацоўя і хваляванняў у грамадстве.


Вернуть нельзя забрать, или Как, решая судьбу своих детей,ставят запятую обязанные лица? — Ушачи. Газета Патриот. Ушачский район\n30.03.2019 02.04.2019 patriot35Комментарии on Вернуть нельзя забрать, или Как, решая судьбу своих детей,ставят запятую обязанные лица?\nЗвычайны зімні дзень. Двор засыпаны снегам, дарожкі не расчышчаны. У памяшканні беспарадак, а ад холаду з роту ідзе пар. Вельмі сціплы запас мэблі, зламаная газавая пліта, пусты халадзільнік… Думаеце, гэта апісанне пустуючага дома? А вось і не! У такіх умовах аказаліся ў мінулым годзе адразу чацвёра непаўналетніх.\nПраблемы ў гэтай сям’і пачаліся з-за гарэлкі, як гэта адбываецца ў большасці іншых. Галіна, 1985 года нараджэння, і яе сужыцель Вячаслаў – 1986-га – дазволілі сабе “расслабіцца”, забыліся пра абавязкі бацькоў і гаспадароў. Пэўны час пражывалі ў Мосары, у доме матулі грамадзянкі. Паколькі толку не было, малыя неаднаразова прызнаваліся ў сацыяльна-небяспечным становішчы. І як толькі ні спрабавалі раённыя службы “натхніць” дарослых на выпраўленне! Абаіх працаўладкавалі ў ААТ “Ільюшынскі”, выдзелілі ад гаспадаркі дом… Вось толькі гэта ненадоўга прымусіла іх трымаць сябе ў руках. Жанчына спазнялася на работу, з’яўлялася ў нецвярозым стане ці ўвогуле не выходзіла на чарговую дойку. Месяц-другі – і ў іх доме зноў назіраліся апісаныя вышэй жахі. Пра дзяцей тут не думалі. Для таго каб зрабіць урокі, 9-гадоваму Данілу трэба было садзіцца на падлогу: стала, стулу тут проста не было. Ніякіх цацак і, тым больш, развіваючых гульняў не бачылі 6-гадовая Ксенія і 2-гадовы Уладзік. А для самай маленькай Насці, якая з’явілася на свет у лютым, увогуле не прадугледзелі месца – ні ложка, ні каляскі.\nВізіты правяраючых, іх ушчуванні да грамадзян не даходзілі і дзяцей з сям’і забралі. Вось толькі такая мера не “ўразіла” Галіну і яе абранніка. У першыя два месяцы жанчына толькі двойчы наведала малых у прыёмных сем’ях (а маленькую Насцю, якая трапіла ў абласны спецыялізаваны Дом дзіцяці, – ні разу), абяцаючы, што забярэ іх на наступным тыдні, прыедзе да старэйшага ў аздараўленчы лагер… Далей слоў справа не зайшла.\nНе спяшалася грамадзянка ў поўным аб’ёме плаціць грошы дзяржаве на ўтрыманне непаўналетніх. А пазней увогуле перастала цікавіцца іх жыццём, здароўем – не прыходзіла, не тэлефанавала. Ніякіх змен не адбылося і ў доме Галіны. Да ўрача-нарколага яна не хадзіла, працягвала сябраваць з зялёным змеем. Атрыманыя ж “дэкрэтныя” хутка спусціла на сябе, любімую.\nУлічваючы ўсё гэта, камісія па справах непаўналетніх прызнала немагчымым вяртанне дзяцей біялагічнай матулі – пачаўся судовы працэс па пытанні пазбаўлення яе бацькоўскіх правоў. І калі напачатку Галіна спрабавала “павярнуць” усё на сваю карысць (адным з хадоў было прызнанне Вячаславам бацькоўства ў адносінах усіх непаўналетніх), пазней махнула рукой і нават не прыйшла на выніковае пасяджэнне суда. Так адразу чацвёра дзетак аказаліся сіротамі пры жывых бацьках…\nБыў сёлета на Ушаччыне і супрацьлеглы выпадак. Дзіця вернута свайму біялагічнаму бацьку, які своечасова ўзяўся за розум. Цёплыя адносіны з непаўналетнім наладзіла і абранніца мужчыны. Зараз усе трое шчаслівы ад таго, што яны разам. І гэты прыклад – узор для іншых нядобранадзейных сямей, які даказвае, што пазбавіцца ганебнага статусу і зажыць нармальна – цалкам рэальна. Галоўнае – шчыра гэтага захацець.\nУченики младших класов Ушачской школы оценили творчество детского писателя Валерия Квилории\nВ школах района выпускники сдают экзамены


Фільм "Скарына" прэзентавалі ў Мінску\n10 лістапада 2017, 10:47\nНавіны сюжэта "500-годдзе беларускага кнігадрукавання"\n10 лістапада, Мінск /Кар. БЕЛТА/. Фільм "Скарына" прэзентавалі 9 лістапада ў кінатэатры "Беларусь" у Мінску, перадае карэспандэнт БЕЛТА.\nГэта карціна стала новым прачытаннем гісторыі жыцця беларускага першадрукара. Аўтар сцэнарыя - лаўрэат Нацыянальнай літаратурнай прэміі Беларусі ўладальнік медаля Францыска Скарыны Наталля Голубева ў гутарцы з карэспандэнтам БЕЛТА адзначыла, што фільм стаў дапаўненнем да многіх работ пра Скарыну, якія былі створаны ў бягучым годзе, што праходзіць пад знакам 500-годдзя беларускага кнігадрукавання.\n"Былі драматургічныя творы, былі друкаваныя, журналісцкія расследаванні. Перад намі стаяла даволі складаная задача. Спачатку планавалася, што гэта будзе дакументальны, дакументальна-ігравы фільм. Але мы вырашылі пайсці на эксперымент", - сказала сцэнарыст. У выніку атрымалася 26-хвіліннае ігравое кіно. У аснове сюжэта - адзін дзень з жыцця Францыска Скарыны, напоўнены драматызмам, перажываннямі, марамі і надзеямі. Фінал адкрыты, каб у гледача была магчымасць разважаць.\nПра Скарыну вядома вельмі мала. Апошнім часам з'явіліся новыя факты пра жыццё асветніка, якія яшчэ давядзецца даследаваць. "Таму спыняцца на тым, што ён памёр і быў пахаваны ў Чэхіі... Мы не ўзялі на сябе такую адказнасць, а пакінулі фінал адкрытым для творчасці", - дадала Наталля Голубева.\nПаводле слоў рэжысёра Аляксея Раковіча, Скарына не павінен успрымацца сучаснікамі толькі на гравюры з падручніка гісторыі, фільм стаў спробай зрабіць гэту асобу бліжэйшай да гледача.\nНа прэзентацыі праекта 9 лістапада сабраліся вучоныя, творчая інтэлігенцыя, паслы, дэпутаты. Надзвычайны і Паўнамоцны Пасол Чэхіі Мілан Экерт, у прыватнасці, падкрэсліў, што нельга забываць гісторыю такіх вялікіх людзей, як Скарына, і заўсёды трэба вяртацца да друкаванага слова.\nУ фільме заняты беларускія акцёры Ігар Дзянісаў, Святлана Зелянкоўская, Ілья Ясінскі і інш. Ролю Францыска Скарыны выканаў Аляксандр Абрамовіч. Кіно створана па ініцыятыве Міністэрства інфармацыі Беларусі і заказе ЗАТ "Сталічнае тэлебачанне" пры падтрымцы СП ЗАТ "Юнісан".-0-


23 студзень 2013, 12:47\nАўтамабіль БМВ пратараніў шлагбаум на памежным пераходзе "Дамачава"\n«Пры маёй памяці, а я ўжо 23 гады ў памежных войсках, упершыню такі выпадак. Зараз з парушальнікам працуюць. Ён знаходзіцца ў ізалятары часовага ўтрыманьня Берасьцейскай памежнай групы», — заявіў карэспандэнту Свабоды супрацоўнік памежнага атраду.\nУ Дзяржаўным памежным камітэце паведамілі, што затрыманаму расейцу 23 гады, ён спрабаваў праехаць на скрадзеным у Нямеччыне аўто. Аднак, калі ў польскіх памежнікаў выклікалі падазрэньне дакумэнты на «БМВ», малады чалавек ірвануў праз кардон.\nАкалічнасьці высьвятляюцца, распачатая крымінальная справа.\nГэты выпадак — тэма нумар адзін у мястэчку Дамачава, каля якога знаходзіцца аднайменны памежны пераход. Мясцовыя жыхары кажуць, што памежнікі зьвярталіся да іх з просьбай, каб паспрыялі ў пошуках парушальніка.\nРаспавядае прадавачка крамы ў Дамачаве: «Прынесьлі абвестку, што пераехаў... Прыйшлі памежнікі, каб памаглі знайсьці чалавека. Прыходзілі да нас у краму...»\nУ Дамачаўскім пасялковым савеце кажуць, што ў памежных вёсках людзі маюць звычку дапамагаць памежнікам: «Ёсьць дружына дабраахвотная ў Ліплёўцы і Дамачаве. Пры сельвыканкамах яна ёсьць, па аказаньні дапамогі памежным заставам. Ды і так, з насельніцтвам усюды вядзецца гутарка».\nІнцыдэнт адбыўся 21 студзеня. Расеец на «БМВ» 3-яй сэрыі, 2006 году, зьнесшы некалькі шлягбаўмаў, прарваўся праз КПП памежнага пераходу. Парушальніка мяжы ўдалося затрымаць толькі 22 студзеня ў вёсцы Гута Берасьцейскага раёну.


Хто рассячэ «гордзіевы вузлы»? | zviazda.by\nХатняя старонка » Палітыка » Хто рассячэ «гордзіевы вузлы»?\nХто рассячэ «гордзіевы вузлы»?\nНа гэтым тыдні павінен быць цалкам расфарміраваны мігранцкі лагер каля французскага горада Кале, сумнавядомы пад назвай «джунглі Кале». Яго жыхары будуць накіраваны ў іншыя прытулкі на тэрыторыі краіны.\n«Джунглі Кале» за апошнія два гады ператварыліся ў крыніцу злачынстваў. Насельнікі трушчоб неаднаразова спрабавалі ўзяць тунэль пад Ла-Маншам штурмам, рабавалі вялікагрузныя машыны, якія ідуць у Вялікабрытанію, нападалі на дамы мясцовых жыхароў, гвалтавалі жанчын. Вынікам стала не толькі цяперашняе расфарміраванне лагера, але і будаўніцтва каля горада Кале сцяны вышынёй чатыры метры і працягласцю адзін кіламетр. Сцяна пройдзе па абодва бакі аўтамабільнай трасы. Мэта будаўніцтва — абараніць вадзіцеляў грузавікоў ад нападаў і перакрыць нелегальным мігрантам шлях у Вялікабрытанію.\nУжо каторы год на ўскраінах французскіх гарадоў неспакойна, у апошнія гады да вялікай колькасці злачынстваў дадалася яшчэ адна бяда — тэрарызм. Расфарміраванне ўсяго толькі аднаго «палаткавага гарадка» можа дапамагчы вырашыць, прычым, толькі часткова, праблему аднаго горада. Але мігранцкія трушчобы, пасяленні бежанцаў ёсць у многіх іншых рэгіёнах, і не толькі Францыі. Венгрыя, Аўстрыя, Германія, Італія таксама церпяць з-за наплыву нелегалаў і ўцекачоў ад войнаў на Бліжнім Усходзе. У прыватнасці, тураператары паведамляюць аб спадзе попыту на пуцёўкі ў гэтыя краіны.\nКампанія па выбарах прэзідэнта Злучаных Штатаў выходзіць на фінішную прамую — да «дня Х» засталося роўна два тыдні. Хілары Клінтан, кандыдат ад дэмакратычнай партыі, і рэспубліканец Дональд Трамп патроху зніжаюць агрэсію. Апошні нават ужо дазваляе сабе думкі аб магчымым пройгрышы. Прынамсі, у мінулую пятніцу Дональд Трамп прызнаў сваё адставанне ад канкурэнткі. У той жа час, у багатай гісторыі выбарчых кампаній ЗША былі выпадкі, калі перамагаў той кандыдат, які падчас агітацыйнай кампаніі меў менш прыхільнікаў. Хілары Клінтан упэўнена лідзіруе нават у традыцыйна «рэспубліканскіх» штатах — Арызоне і Юце — апытанні паказваюць, што ўпершыню за шмат гадоў можа атрымацца так, што перавес будзе на баку дэмакраткі.\nДля Злучаных Штатаў перамога жанчыны стане чарговай сенсацыяй — пасля таго, як два тэрміны запар прэзідэнтам быў афраамерыканец. Дагэтуль падобнага не здаралася за ўсю гісторыю амерыканскай дэмакратыі, з улікам палітыкі сегрэгацыі ў дачыненні да каляровага насельніцтва і з улікам стаўлення да жанчын як да хатняй абслугі — усё гэта мела месца ледзь не да 90-х.\nПерамога Дональда Трампа адпраўляе дэмакратычную партыю ў апазіцыю. Магчыма, яго новая каманда паспрабуе выправіць усе тыя памылкі ў знешняй палітыцы Штатаў, якія дапусціў Барак Абама... Гэты «гордзіеў вузел» разблытаць ці не больш складана, чым праблему з мігрантамі ў Еўрасаюзе: калі ЗША адмовяцца ад сваіх празмерных амбіцый у свеце, то, магчыма, асноўныя сусветныя праблемы вырашыць будзе прасцей.\nДля Беларусі адной з самых вызначальных падзей мінулага тыдня стала тое, што наша краіна атрымала права на правядзенне другіх Еўрапейскіх гульняў у 2019 годзе. Рашэнне было прынята па выніках галасавання на 45-м пасяджэнні Генеральнай асамблеі Еўрапейскіх алімпійскіх камітэтаў (ЕАК), якое прайшло ў Мінску. Гэтыя гульні дадуць магчымасць нашай краіне яшчэ больш палепшыць свой імідж у вачах замежных турыстаў, прадэманстраваць нашы дасягненні ў спорце і фізічнай культуры, замацаваць сваю пазіцыю як спартыўнай дзяржавы.\nЯк сустрэча Трампа і Пуціна паўплывае на рэгіён Усходняй Еўропы і Беларусь\nШто вядома пра тэракт у егіпецкай мячэці?\nПірожнае з вяселля Дональда Трампа прадалі на аўкцыёне за $2240\nЦі гатова Заслаўе прыняць ІІ Еўрапейскія гульні?\n2939 Як міліцыянеры дапамагаюць людзям\n2546 Настаўнік года—2011 Інэса Зубрыліна: Вельмі хочацца верыць, што гэта не наш сцэнар\n1350 ЦВК апублікаваў звесткі аб сапраўдных подпісах у падтрымку вылучэння кандыдатаў у прэзідэнты\n1269 МТС запусціў серыю відэаролікаў для падрыхтоўкі да ЦТ\n1089 Iгар Сергеенка, кiраўнiк Адмiнiстрацыi Прэзiдэнта\n814 ЦТ. Умовы заданняў аднолькавыя, варыянты для выбару адрозніваюцца\n724 Раім паглядзець\n656 Карані і сучаснасць: у сталіцы фінішаваў «Млын моды-2020»\n529 Не пакараць, а дапамагчы. Як вярнуць маладога чалавека на правільныя рэйкі\n502 Выстаўка «Вайна і мір. Вяртанне» адкрылася ў Нацыянальнай бібліятэцы Беларусі


Фрэд Хойл — Вікіпедыя\n24 чэрвеня 1915(1915-06-24)[…]\nБінглі[d], бора Брэдфард[d], Заходні Ёркшыр, Вялікабрытанія\n20 жніўня 2001(2001-08-20)[…] (86 гадоў)\nсцэнарыст, астраном, пісьменнік, фізік, выкладчык універсітэта, матэматык, пісьменнік-дакументаліст, пісьменнік-фантаст, астрафізік\nBingley Grammar School[d]\nRudolf Peierls[d], Поль Дзірак і Maurice Pryce[d]\nаўтар тэрміна Вялікі выбух\nсуаўтар тэорыі стацыянарнага Сусвету\nКаралеўскі медаль[d] (1974)\nпрэмія Калінгі[d] (1967)\nпрэмія Бальцана[d] (1994)\nHenry Norris Russell Lectureship[d] (1971)\nKarl Schwarzschild Medal[d] (1992)\nмедаль Кэтрын Брус (1970)\nRichtmyer Memorial Award[d] (1964)\nБэйкераўская лекцыя[d] (1968)\nMayhew Prize[d] (1936)\nCrafoord Prize in Astronomy[d] (1997)\nGuthrie Lecture[d] (1960)\nФрэд Хойл на Вікісховішчы\nФрэд Хойл (Fred Hoyle; 24 чэрвеня 1915, Бінглі, Вялікабрытанія — 20 жніўня 2001) — англійскі астраном, папулярызатар навукі, пісьменнік. Член Лонданскага каралеўскага таварыства (1957), Каралеўскага астранамічнага таварыства (1940; у 1971—73 прэзідэнт). Замежны член Нацыянальнай АН ЗША (1969).\nСкончыў Кембрыджскі ўніверсітэт (1939), дзе і працаваў (з 1967 дырэктар Інстытута тэарэтычнай астраноміі). 3 1975 у Кардыфскім універсітэце.\nНавуковыя працы па астрафізіцы, касмагоніі Сонечнай сістэмы, пазагалактычнай астраноміі. Прапанаваў мадэль стацыянарнага сусвету з бясконцым утварэннем рэчыва падчас яго расшырэння (1948), увёў тэрмін «Вялікі выбух» для пачатковай стадыі касмалагічнай эвалюцыі (1950). Пастуляваў асноўныя працэсы нуклеасінтэзу ў зорках (1957, з М. і Дж. Бэрбіджамі, У. А. Фаўлерам). Выказаў гіпотэзу аб занясенні жыцця на Зямлю мікраарганізмамі з міжзоркавай прасторы (тэорыя пансперміі). Аўтар больш як 40 навуковых і навукова-папулярных кніг, навукова-фантастычных раманаў.\nАтрымаў Каралеўскі медаль (1974). Яго імем названа малая планета.\n↑ 3,0 3,1 Fred Hoyle // SNAC — 2010. Праверана 9 кастрычніка 2017.\nКасцюковіч М. Хойл // БЭ ў 18 т. Т. 17. Мн., 2003.\nМатэматычная генеалогія · Scopus · zbMATH database · MacTutor History of Mathematics archive · Internet Movie Database · MusicBrainz · Internet Speculative Fiction Database · Лабараторыя Фантастыкі\nBIBSYS: 90055319 · BNC: a10351188 · BNE: XX1155784 · BNF: 11907841b · CONOR: 24322147 · GND: 119212331 · GTAA: 112727 · ISNI: 0000 0001 2102 2135 · LCCN: n79018031 · NDL: 00443887 · NKC: jn20000703106 · NLP: A1225910X · NTA: 068838131 · NUKAT: n97020439 · PTBNP: 28040 · LIBRIS: 301172 · SUDOC: 026925931 · VIAF: 71392370 · WorldCat VIAF: 71392370\nУзята з "https://be.wikipedia.org/w/index.php?title=Фрэд_Хойл&oldid=3635398"\nЛаўрэаты прэміі Крафарда


Парафіяльныя аб'явы 07.05-13.05.2018\nКожны дзень у нашым касцёле праводзяцца маёвыя набажэнствы, якія пачынаюцца адразу пасля святой Імшы а 17:00.\n10 мая (чацвер) — Урачыстасць Унебаўшэсця Пана.\n13 мая (нядзеля) — успамін Маці Божай Фацімскай.\nСпатканне моладзі ў нашым касцёле адбываецца кожны чацвер пасля святой Імшы а 19:00.\nЗапрашаем дарослых на заняткі па падрыхтоўцы да святых сакрымэнтаў: Споведзі, св. Камуніі, Шлюбу (падрыхтоўка да Сакрамэнту Сужэнства пачынаецца не пазней трох месяцаў да прызначанай даты). Катэхэзы адбываюцца ў буднія дні з 18:00 па 21:00. З пытаннямі звяртацца ў сакрыстыю.\nКожную нядзелю для парафіян парафіі св. Лукі Евангеліста будуць цэлебравацца св. Імшы ў 10:30 і 12:00 па адрасе: вул. Ландэра д.36А п.8.\nЗапрашаем у пілігрымку па Астравеччыне, якая адбудзецца 13 мая. Запіс у сакрыстыі нашага касцёла.\nДушпастырства сем’яў Віцебскай дыяцэзіі і дабрачынны фонд «Адкрытыя сэрцы» арганізуюць сямейны баль, які пройдзе 19 мая ў г. Глыбокае Віцебскай вобласці. Больш падрабязна на catholic.by.\nІІІ агульнабеларускі Кангрэс каталіцкіх сямейных рухаў пройдзе з 1 па 3 чэрвеня 2018 г. у межах падрыхтоўкі да ІХ Сусветнай сустрэчы сем’яў у Дубліне (Ірландыя). Дэвіз сустрэчы — «Евангелле сям’і — радасць для свету». Больш падрабязна на catholic.by.\nКс. Дзяніс Шастаковіч запрашае на пілігрымку ў Львоў, якая адбудзецца 21-24 чэрвеня, а 19-23 ліпеня ў пілігрымку па святынях Польшы. Даведкі ў сакрыстыі.\nМеткі: Парафіяльныя аб'явы


Кніга CatCocos танна! - Buchen Sie CatCocos günstig! Seychelles Ferries\nДарожная карта Агляд\nВостраў Маэ быў уведзены ў эксплуатацыю ў 2013 годзе і сыходзіць Маэ тры разы на дзень, падарожжа займае каля 45 да 60 хвілін. Паром можа змясціць да 450 людзей на трох палубах і тэхналагічна сучасны. З сучаснымі CatCocos паромныя маршруты Маэ Ла-Диг і Маэ-Праслін і gefahren.Start назад у порт Вікторыя ў Ісландыі Інтэр тэрмінала. Ёсць тры тыпу вокладкі: эканом клас Кока-дэ-Мер: кандыцыянер палуба Снэкаў-бар, алкагольныя і безалкагольныя напоі Тэлевізійныя экраны з фільмамі і інфармацыяй аб Сэйшэлах GPS GEO дадзеныя з бягучай інфармацыяй аб маршруце сувеніры Ісландыя Хопер Верхняя палуба: Адкрытая палуба з панарамным выглядам Coco Cabana Bar Трапічны Арт-Дэкор служба Hostesss Бізнес-зала Лацыё: цалкам кандыцыянаваных зручныя скураныя сядзенні Прывітальны напой уключаны, халодныя ручнікі Асабісты хостесс Паслугі Забавы - плазменныя экраны 180 ° панарамны выгляд 40 кг бясплатнага правозу багажу Вы можаце замовіць адпаведную катэгорыю ў працэсе браніравання, каб зрабіць гэта. Даплата 15 € на чалавека для вышэйшага класа 5 € і для бізнес-класа. Пажадана, каб замовіць квіткі на паром загадзя, так як ён можа атрымаць на Сэйшэлах вузкіх месцаў на пэўныя даты. Вы можаце замовіць усе паслугі парома на Сэйшэлах з намі он-лайн і атрымаць адразу ж пасля працэсу аплаты білетаў. Вы можаце захаваць квіткі на паром і ausdrucken.Der аплата з'яўляецца абсалютна бяспечнай і будуць завершаны на еўрапейскай плацёжнай сістэму з шыфраваннем SSL. Калі вы хочаце аплаціць PayPal або банкаўскім перакладам замест крэдытнай карты хутчэй, калі ласка, запытаеце рэквізіты да працэсу браніравання. Такім чынам, мы можам абараніць сябе і вас ад магчымага крадзяжу.\nCat Rose Ferry Praslin- La Digue\nрадыцыйны парай Inter Ferry Ісландыя з паромаў Cat Ружы I і II Cat Roses спрыяла на працягу 30 гадоў вандроўцы некалькі раз у дзень паміж выспамі Праслін і Ла Диг. Катамаран ўстанаўлівае гэта адлегласць прыкладна за 15 хвілін. Праслін і Ла Диг набліжаны восем разоў на дзень. Дакладныя час адпраўлення, калі ласка, звярніцеся да прагляду графіка Cat Ружы ніжэй Порт размешчаны на Праслін ў Baie Святой Ганны, там пачынае пераправу ў Ла-Диг прычала ў Ла Passe. Паромы маюць сярэднюю магутнасць і можа змясціць каля 150 пасажыраў. Пажадана браніраваць загадзя. Наш сэрвіс прапануе Вам магчымасць вызваліць stornieren.Außerdem Вы можаце захоўваць да 48 гадзін да вылету таксама на іншую дату вылету або іншы час вылету для вольнага umbuchen.Der Checkin заканчваецца за 15 хвілін да вылету да 36 гадзін да вылету. Норма бясплатнага правозу багажу складае 30 кг на чалавека. Customized планаванне падарожжа: Таксама можна кіраваць і Ла Диг ў Праслін ўзяць адтуль на пароме ў Маэ (і наадварот)


14 ліпень 2016, 13:28\nУздоўж усёй дарогі да Прылукаў відаць паламаныя галіны дрэваў. Палі кукурузы і жыта здратаваныя вялікім ветрам, які ішоў з поўдню на поўнач.\nУ суседняй вёсцы Атоліна\nПерад самай вёскай літаральна высечаны вялікі кавалак лесу памерам 200 на 500 мэтраў. Праз завалы немагчыма прайсьці. Ад самай раніцы лясьнічыя сьцягваюць паламаныя дрэвы ды расчышчаюць тое, што засталося ад колішняга лесу.\nНа пад’езьдзе да Прылукаў вялікі кавалак лесу быццам бы высечаны\nПеракулены прыпынак, вырваныя зь зямлі дарожныя знакі і электрычныя слупы — такая карціна на ўезьдзе ў вёску. Але ўчора праз Прылукі немагчыма было праехаць, кажуць мясцовыя, бо дарогі былі заваленыя дрэвамі.\nНавальніца тут пачалася ў абед. Алена Ўладзімераўна, мясцовая жыхарка, кажа, што была на працы, калі на двары вельмі хутка пацямнела і пайшоў вялікі дождж.\nПаваленыя дрэвы ў вёсцы яшчэ засталіся. Учора тут, кажуць, было немагчыма прайсьці\n«Была сьцяна вады. Потым зьнікла электрычнасьць, сарвала частку даху з нашага будынку. Вада цякла скрозь два паверхі. Васьмімэтровыя таўшчэзныя бэлькі лёталі як запалкі. Усе крычалі ад страху. Вам гэта не пераказаць».\nПраз 15 хвілінаў вецер скончыўся. Але прабрацца праз заваленыя вуліцы ад працы дадому было цяжка.\n«Векавыя дубы пападалі. Усё было ў дрэвах. Але людзі палезьлі праз гэтыя завалы. У мяне сэрца хворае, я плакала і рыдала. Малады хлопец дапамог мне прайсьці праз дрэвы. Я туфлі там парвала».\nПацярпелі ня толькі Прылукі, але і суседнія вёскі. Дом у Атоліне\nАлена Ўладзімераўна кажа, што ня бачыла такой навальніцы.\n«За ўсё жыцьцё такога жаху не было ніколі».\nСа шматпавярховікаў зрывала мэталічныя вэнтыляцыйныя трубы. Зь некалькіх прыватных дамоў зрынула дах. Амаль уся вёска ад учора да сёньняшняй раніцы была безь сьвятла. Мабільныя тэлефоны людзі падсілкоўвалі ў машынах.\n«Як выйшаў пасьля навальніцы, дык не пазнаў Прылук», — кажа хлопец, што быў учора падчас навальніцы ў сябе дома.\nДом на вуліцы Міцкевіча ў Прылуках\nБольш за астатнія пацярпелі дамы на вуліцы Міцкевіча на ўскрайку Прылукаў. З аднаго катэджу зьнесла палову даху з бэлькамі. Частку страхі ветрам занесла на суседні ўчастак.\nНават цагляны комін паваліла. Ён ледзь ня ўпаў на тэрасу дому.\nЧастку даху аднесла на суседні ўчастак\n«Цудам толькі ён не зьляцеў з даху», — кажа гаспадар.\nЖыхары Прылукаў кажуць, што выратавальныя службы спрацавалі апэратыўна. Тыя, хто вяртаўся зь Менску нават не засьпелі заваленых дарог.\nНе чакаючы выратавальнікаў, людзі выходзілі на вуліцы ды самі разьбіралі завалы.\nВід на палац Чапскага сёньня\n«Выявілася, шмат хто з нашых хлопцаў мае бэнзапілы, — кажа жыхарка аднаго з шматпавярховікаў Марына. — Дык яны самі пачалі двары расчышчаць».\nА гэта алея да палацу\nПацярпеў таксама палац графа Чапскага ў Прылуках. Старыя ліпы з прысадаў, што вядуць да палацу, паваленыя.\nСлужбы працуюць на ўборцы з самай раніцы\nРаніцай жыхары Прылукаў абмяркоўваюць наступствы навальніцы. Ці ўключылі сьвятло? Ці не пабіла вокнаў?\n«Самі пра сябе чытаем у інтэрнэце, — кажа хлопец Ільля. — Кажуць, сёньня ізноў будзе нейкая навальніца. Але ў другі раз ужо не хацелася б трапіць у навіны».\nФоты з паветра:


Уладзімір Пуцін: Аб'ём гандлю з Беларуссю можна падняць да $50 млрд | zviazda.by\nХатняя старонка » Палітыка » Прэзідэнт » Уладзімір Пуцін: Аб'ём гандлю з Беларуссю можна падняць да $50 млрд\nУладзімір Пуцін: Аб'ём гандлю з Беларуссю можна падняць да $50 млрд\nУчора ў Мінску адбылося пасяджэнне Вышэйшага дзяржаўнага савета Саюзнай дзяржавы, у якім узялі ўдзел прэзідэнты Беларусі і Расіі — Аляксандр Лукашэнка і Уладзімір Пуцін. З расійскага боку ў сталіцу Беларусі таксама прыбылі прэм'ер-міністр Расійскай Федэрацыі Дзмітрый Мядзведзеў, кіраўнікі палат парламента Валянціна Мацвіенка і Вячаслаў Валодзін.\nНапачатку, перад пасяджэннем Вышэйшага дзяржаўнага савета Саюзнай дзяржавы, кіраўнікі дзяржаў правялі перагаворы ў вузкім складзе.\n«Мы гатовыя да правядзення пасяджэння Вышэйшага дзяржсавета, прапрацаваны парадак дня, пытанні ўзгоднены, прапануецца тры асноўныя пытанні абмеркаваць. Усе астатнія пытанні ў нас у поўнай гатоўнасці, прапануецца без абмеркавання прыняць», — адзначыў у пачатку перагавораў Аляксандр Лукашэнка.\nТры пытанні наступныя: аб Праграме ўзгодненых дзеянняў у галіне знешняй палітыкі дзяржаў — удзельніц Дагавора аб стварэнні Саюзнай дзяржавы на 2018—2019 гады, аб выкананні прыярытэтных напрамкаў і першачарговых задач далейшага развіцця Саюзнай дзяржавы на сярэднетэрміновую перспектыву (2014—2017 гады) і далейшым развіцці Саюзнай дзяржавы на 2018—2022 гады. Апошняе пытанне датычылася ходу выканання рашэнняў ВДС Саюзнай дзяржавы.\nКіраўнік беларускай краіны павітаў расійскіх калег у сталіцы Беларусі. «Думаю, што гэтая сустрэча будзе плённай і мы здымем усе пытанні, якія, магчыма, не былі вырашаны на пасяджэнні саюзнага Саўміна», — дадаў беларускі лідар.\nПрэзідэнт Расіі Уладзімір Пуцін падзякаваў Аляксандру Лукашэнку за тое, што той узяў на сябе клопат арганізаваць сустрэчу ў Мінску. «Я ведаю, што вельмі шмат пытанняў сапраўды прапрацавана перш за ўсё на ўзроўні ўрадаў, ведамстваў. Калегі прасунуліся ў значнай ступені ў вырашэнні пытанняў, якія да гэтага часу яшчэ заставаліся нявырашанымі. Калі нешта засталося, то можам абмеркаваць», — дадаў Уладзімір Пуцін.\nПраблемы — вырашаць\nАляксандр Лукашэнка нагадаў, што папярэдняе пасяджэнне ВДС, праведзенае амаль год таму, было вельмі прадукцыйным, дасягнутыя на ім дамоўленасці актывізавалі двухбаковае супрацоўніцтва ў многіх сферах.\nКіраўнік беларускай дзяржавы нагадаў, што ў 2017 годзе быў пераадолены працэс зніжэння ўзаемнага тавараабароту, бакі выйшлі на яго рост. Прэзідэнт Беларусі дадаў, што сёння важна замацаваць станоўчыя тэндэнцыі, забяспечыць далейшае нарошчванне гандлёвых адносін — у тым ліку за кошт ліквідацыі розных бар'ераў, а таксама стварэння роўнага канкурэнтнага асяроддзя.\nАляксандр Лукашэнка таксама адзначыў, што ў апошні час рашэнне актуальных пытанняў часта перакладаецца з аднаго інтэграцыйнага фармату на іншы — напрыклад, на пляцоўку Еўразійскага эканамічнага саюза. На думку беларускага лідара, нам не варта рабіць гэта надалей, таму што ў саюзе ў стане вырашаць тыя пытанні, якія існуюць, — калі нейкія праблемы перашкаджаюць узаемаадносінам дзвюх краін, то трэба іх вырашаць тут і цяпер.\nПры гэтым Прэзідэнт Беларусі падкрэсліў: для знаходжання кансэнсусу няма чаго абмяркоўваць асобныя пытанні з краінамі, якія ў іх наогул не задзейнічаны.\nАляксандр Лукашэнка звярнуў увагу на каардынацыйную ролю Пастаяннага камітэта Саюзнай дзяржавы. «Яму трэба забяспечыць сістэмнае і рэгулярнае супрацоўніцтва профільных міністэрстваў і ведамстваў Беларусі і Расіі», — дадаў ён.\nБеларускі лідар папрасіў дзяржаўнага сакратара Саюзнай дзяржавы Рыгора Рапоту максімальна глыбока ўнікаць у сутнасць і выразна бачыць баланс інтарэсаў бакоў па пытаннях, што абмяркоўваюцца на пляцоўцы Пастаяннага камітэта. «Тыдзень таму я аддаў распараджэнне ўраду, каб ні адны перагаворы не праходзілі без удзелу кіраўніка нашага апарату», — сказаў беларускі лідар.\nАляксандр Лукашэнка адзначыў, што знешнепалітычнае супрацоўніцтва дзвюх дзяржаў носіць сістэмны і шматпланавы характар, Беларусь і Расія выступаюць з адзіных або блізкіх пазіцый па цэнтральных праблемах сучаснага свету, падтрымліваюць адна адну.\n«Асаблівая тэма ў саюзным будаўніцтве — абарона інтарэсаў нашых грамадзян», — падкрэсліў Прэзідэнт Беларусі. Паводле слоў кіраўніка беларускай дзяржавы, для іх забяспечаны належны ўзровень правоў і свабоды. Зараз узнікаюць пытанні з нагоды перасячэння беларуска-расійскай мяжы — у найбліжэйшы час з гэтым аспектам будуць разбірацца.\nБеларускі лідар падкрэсліў, што залогам поспеху нашай інтэграцыі застаюцца міжрэгіянальныя сувязі: гандлёва-эканамічныя адносіны з Беларуссю маюць 80 суб'ектаў Расіі, заключаны тры сотні дагавораў аб супрацоўніцтве на ўзроўні рэгіёнаў і муніцыпальных утварэнняў.\nЁн нагадаў, што з 2014 года праводзяцца сумесныя форумы рэгіёнаў Беларусі і Расіі, пяты па ліку пройдзе ў кастрычніку гэтага года ў Магілёве, запрашэнне Уладзіміру Пуціну было адпраўлена.\nПрэзідэнт Беларусі таксама дадаў, што адным з ключавых пунктаў парадку з'яўляецца зацвярджэнне прыярытэтных напрамкаў і першачарговых задач развіцця Саюзнай дзяржавы на наступныя пяць гадоў. Дакумент уключае ў сябе ўвесь спектр двухбаковага супрацоўніцтва, вызначае канкрэтныя мэты і інструменты іх дасягнення. У рэалізацыі гэтых напрамкаў павінны быць задзейнічаны ўсе органы кіравання Саюзнай дзяржавы, дадаў Аляксандр Лукашэнка.\nСупрацоўніцтва — у прыярытэце\n«Хацеў бы ізноў падкрэсліць зацікаўленасць Расіі ў далейшым развіцці Саюзнай дзяржавы і нарошчванні палітычнай і эканамічнай інтэграцыі з Беларуссю, — заявіў Прэзідэнт Расійскай Федэрацыі Уладзімір Пуцін. — У наступным годзе нашы краіны адзначаюць 20-годдзе падпісання Дагавора аб стварэнні саюза. За мінулы перыяд атрымалася шмат чаго дабіцца: нарасціць гандлёва-інвестыцыйныя, навукова-тэхналагічныя, культурныя, гуманітарныя сувязі, умацаваць дагаворна-прававую базу ва ўсіх сферах супрацоўніцтва».\nУладзімір Пуцін падкрэсліў, што адно з ключавых пытанняў пасяджэння ВДС — зацвярджэнне прыярытэтных напрамкаў і першачарговых задач развіцця Саюзнай дзяржавы на 2018—2022 гады. «Гэты асноватворны дакумент вызначыць ключавыя арыенціры сумеснай працы на найбліжэйшыя пяць гадоў», — падкрэсліў Прэзідэнт Расіі.\nПа словах кіраўніка Расійскай Федэрацыі, далейшага пашырэння і дыверсіфікацыі патрабуе ўнутрысаюзны гандаль. «У мінулым годзе тавараабарот павялічыўся амаль на чвэрць — плюс 23,5 % — і дасягнуў $32,4 млрд. У студзені — красавіку бягучага года дадалося яшчэ 18 %. Пры захаванні такой пазітыўнай дынамікі нам цалкам па сілах вывесці ўзаемны гандаль на ўзровень у $50 млрд», — упэўнены Уладзімір Пуцін.\nБеларускія і расійскія кампаніі традыцыйна актыўна інвестуюць у саюзныя прадпрыемствы. «Лічым важным паступова паляпшаць дзелавы і інвестыцыйны клімат, праводзіць узгодненую фінансавую, грашова-крэдытную, падатковую палітыку», — лічыць кіраўнік расійскай дзяржавы. Ён таксама адзначыў супрацоўніцтва ў такіх сферах, як прамысловая кааперацыя, энергетыка, заклікаў развіваць навуковае, сацыяльна-гуманітарнае ўзаемадзеянне.\nПа выніках сустрэчы прэзідэнты зрабілі заяву для СМІ і падсумавалі праведзеныя перагаворы. «Перш за ўсё хачу яшчэ раз цёпла павітаць Прэзідэнта Расійскай Федэрацыі Уладзіміра Уладзіміравіча Пуціна на беларускай зямлі. На сённяшнім пасяджэнні Вышэйшага дзяржаўнага савета Саюзнай дзяржавы мы разгледзелі пытанні далейшага двухбаковага супрацоўніцтва, развіцця інтэграцыйных працэсаў і нарошчвання ўзаемадзеяння ў эканамічнай сферы», — сказаў Аляксандр Лукашэнка.\nПа словах Прэзідэнта Беларусі, праект Саюзнай дзяржавы з'яўляецца ўстойлівай платформай для ўмацавання беларуска-расійскіх адносін. Галоўная мэта яго застаецца нязменнай — паскарэнне тэмпаў сацыяльна-эканамічнага развіцця дзвюх дзяржаў і паляпшэнне жыцця нашых народаў.\n«У мінулым годзе і на пачатку бягучага года мы выйшлі на стабільную траекторыю росту ўзаемнага тавараабароту. Нам неабходна забяспечыць далейшае нарошчванне гандлёвых адносін паміж дзвюма краінамі, у тым ліку за кошт стварэння роўнага канкурэнтнага асяроддзя, і мы гэтай тэме прысвяцілі наш асноўны час, — адзначыў кіраўнік беларускай дзяржавы. — Важным элементам сённяшніх перагавораў стаў разгляд прыярытэтных напрамкаў развіцця Саюзнай дзяржавы на найбліжэйшае пяцігоддзе».\nАдным з ключавых інструментаў дасягнення зафіксаваных у гэтым дакуменце мэт з'яўляецца павышэнне сістэмнага ўзаемадзеяння профільных арганізацый нашых краін. Гэта задача ўскладзена на Пастаянны камітэт Саюзнай дзяржавы.\n«Мы таксама казалі пра важнасць каардынацыі работы знешнепалітычных ведамстваў. Нашы краіны прытрымліваюцца адзіных пазіцый па асноўных сусветных праблемах і падтрымліваюць адна адну ў міжнародных арганізацыях. Так будзе заўжды, — упэўнены беларускі лідар. — Захоўвае сваю важнасць рэалізацыя Праграмы ўзгодненых дзеянняў у галіне знешняй палітыкі дзяржаў — удзельніц Дагавора аб стварэнні Саюзнай дзяржавы на 2018—2019 гады. Мы і надалей будзем каардынаваць падыходы да праблем рэгіянальнай і агульнаеўрапейскай бяспекі, сумеснае процідзеянне новым выклікам і пагрозам».\nАляксандр Лукашэнка запэўніў, што спрэчныя пытанні, якія час ад часу ўзнікаюць у беларуска-расійскіх адносінах, традыцыйна будуць вырашацца ў духу ўзаемаразумення і кампрамісу, што ўжо ў прынцыпе нашы ведамствы робяць. «Гэта яшчэ раз было пацверджана і на маёй сустрэчы з Уладзімірам Уладзіміравічам, і непасрэдна ў ходзе мінулага пасяджэння Вышэйшага дзяржсавета», — паведаміў беларускі лідар.\n«Мы маем намер працягваць канструктыўны дыялог па ўсіх напрамках супрацоўніцтва. Для ўстойлівага развіцця нашых краін і павышэння ўзроўню дабрабыту народаў будзе задзейнічаны ўвесь патэнцыял Саюзнай дзяржавы. Перакананы, што ў нас сёння атрымалася надаць значны імпульс далейшаму ўмацаванню брацкага партнёрства Беларусі і Расіі», — сказаў Прэзідэнт Беларусі.\nУ сваю чаргу Уладзімір Пуцін падзякаваў беларускаму боку за цёплы прыём і пацвердзіў намеры Расіі і надалей развіваць супрацоўніцтва з Беларуссю.\nЗагаловак у газеце: Па-братэрску\nПрэзідэнт: Візіт наследнага прынца Абу-Дабі надасць дынаміку эканамічным адносінам краін\nЛукашэнка прызначыў новых паслоў у Егіпце, Ізраілі, Эквадоры, Турцыі і Туркменістане\nПрэзідэнт узгадніў прызначэнне новых кіраўнікоў у пяці раёнах і двух гендырэктароў прадпрыемстваў\nЛукашэнка прывёў адносіны Беларусі і Расіі ў прыклад іншым краінам\n11:11 Жыхар Лунінца за забойства трох чалавек асуджаны на 25 год пазбаўлення волі\n10:59 У Мінскай вобласці стартуе акцыя “Пешаход”\n10:27 Мінскі прадпрымальнік падмануў 14 партнёраў па бізнесе\n09:41 У Мінпрацы распавялі пра перспектывы электронных працоўных кніжак у Беларусі\n09:34 Чэмпіён Еўрапейскіх гульняў Кірыл Грышчанка адлучаны ад ЧС-2019 па вольнай барацьбе з-за допінгу\n08:46 Выдаткі на навуку ў Беларусі павялічаць у 2020 годзе\n08:02 Кошты на нафту падскочылі пасля нападу ў Саудаўскай Аравіі\n19:55 Беларускія спецназаўцы на вучэнні "Шчыт Саюза - 2019" вызвалілі ад баевікоў населены пункт\n2928 Як працуе ўчастковы інспектар у вёсцы, адкуль роўна два гады таму прапаў 10-гадовы Максім Мархалюк\n622 Анатоль Кашапараў: Машыны я мяняў кожны год, а жонка ўсё жыццё адна\n557 Жыхар Жодзіна Генадзь Пузанкевіч даехаў на веласіпедзе з Беларусі да Уладзівастока\n508 Класік гуманнай педагогікі Шалва Аманашвілі правядзе публічны семінар у Мінску\n442 Карэспандэнт «Звязды» пакатаўся на самым цяжкім кар’ерным самазвале планеты\n442 Дзяўчына праехала аўтаспынам 40 краін, маючы праблемы са зрокам\n440 Прыма-балерына Вялікага тэатра Ірына Яромкіна: Жаданне ствараць мне дораць дзеці\n378 Вясёлыя гісторыі нашых чытачоў\n314 Як «Звязда» парушальнікаў адпачынку з міліцыяй шукала\n284 Конкурс апавяданняў «Звязды»: падводзім вынікі


Працадаўца можа спраўдзіць вас на паліграфе\nАсабісты капітал Працадаўца можа спраўдзіць вас на паліграфе\n\nФота на застаўцы http://охрана43киров.рф\nСёння толькі ў Менску працуе каля 70 кампаніяў, што прапануюць паслугі прыбірання. Канкурэнцыя высокая. Таму ў канфліктных сітуацыях, калі, напрыклад, кліент кажа, што клінер нешта пашкодзіў, апошняга правяраюць на паліграфе.\n«Кожная прыборка застрахаваная, і нават калі клінер нешта пашкодзіць, то кліент атрымае кампенсацыю. Але перад гэтым мы правяраем супрацоўніка на дэтэктары хлусні, каб даведацца, ці ён сапраўды пашкодзіў маёмасць», – кажа адзін з кіраўнікоў клінінгавай кампаніі «Чысты кіт».\nКаб забяспечыць высокую якасць прыборкі, у іншай кампаніі, Cleanny, прыбіральнікам выстаўляюць адзнакі па 10-бальнай шкале. Калі рэйтынг клінера ніжэйшы за 8,5, то супрацу з ім прыпыняюць.\nГалоўныя канкурэнты клінінгавых кампаніяў – індывідуальныя прыбіральнікі: толькі ў інтэрнэце змешчана каля 2 тыс. абвестак ад прыватных асобаў, якія прапануюць свае паслугі ў сталіцы. Ці будзе неяк легалізаваны гэты рынак, колькі будзе каштаваць прыборка, глядзіце ў відэа вышэй.\nА гэта праграма «Асабісты капітал» цалкам:\n\nТэгі: беларускі бізнес, дэтэктар ілжы, дэтэктар хлусні, клінінг, паліграф, уборка


ВІШНЁВАЯ ШАЛІНОЎКА - Мінская праўда\nУ доме акурат насупраць аўтобуснага прыпынку ярка свяціліся вокны. Рука быццам бы сама пацягнулася да веснічак, намацала дзвярную клямку… «Праходзь, дзіцятка, праходзь, — абрадавалася баба Тася, убачыўшы маладзіцу на парозе. — Я тут вячэраць збіраюся, гарачую бульбачку з печы дастаю. Бяры сваёй ручкай, грэйся, такая ж халадэча на двары».\nСтрымліваючыся, каб не заплакаць, Валя падышла да стала, села на край лаўкі. Есці не хацелася. Нешта гаварыць, тлумачыць — таксама. Ды і навошта, калі пра іх адносіны са свякроўкай ведала практычна ўся вёска. «Зімна сёння», — накінуўшы госці на плечы сваю цёплую хустку, заўважыла баба Тася. І Валька не вытрымала, заплакала…\nУ беларускую вёску з далёкага Урала яе прывёз муж. Абяцаў камфорт, свой пакой у бацькоўскім доме, а аказалася — сапраўднае пекла. «От недамерак, — крычала свякроў на нявестку, — абдурыла хлопца, дык, думаеш, і тут твая каманда будзе?» Лямант не сціхаў у доме ні днём, ні ноччу. Але ніхто з аднавяскоўцаў не мог зразумець, чым жа не дагадзіла Вольцы нявестка.\nПраз шэсць месяцаў Валя нарадзіла дзяўчынку. Свякроў так і не наведала яе ў бальніцы. А калі тая вярнулася дадому — кожны дзень чаплялася, папракала кавалкам хлеба.\nУ дарогу маладыя сабраліся летам. «Ну, чаго не радуешся? — пытаўся ў жонкі свёкар. — Цяпер жа месца шмат, хоць танцуй. Ні нявестка, ні сын не замінаюць». Волька маўчала. Яна і сама адчувала, што з ад’ездам дзяцей быццам бы нешта страціла. Стаяў на кухні брудны посуд — некалі і яе, і свой мыла Валя. Не было парадку ў хаце.\nПаштоўка ад сына прыйшла на кастрычніцкія святы. Глянуў бацька на зваротны адрас — схапіўся за сэрца. Назад вярнуліся дзеці, у Цюмень. «Паеду я да іх, папрашу прабачэння за абаіх», — шукаў парады ў людзей Рыгор. І ў канцы лістапада, дастаўшы з шафы новы касцюм, махнуў на Урал.\nДадому прыехаў толькі праз тры тыдні. Вясёлы, з падарункамі. «Нявестка гасцінец перадала», — накінуўшы на плечы вішнёвую шаліноўку, бегала па вёсцы Волька, каб падзяліцца сваёй радасцю, паказвала аднавяскоўцам фота ўнучачкі.\nНа наступны дзень яна дастала з шафы канверт і, упільнаваўшы момант, калі Рыгора не было ў хаце, села пісаць дзецям пісьмо. Замахвалася на падрабязную споведзь. У выніку выйшла нешта кшталту тэлеграмы: «Люблю вас. Сумую. Прашу дараваць і чакаю ў госці». Хацела падпісаць: «Маці», ды не асмелілася. Крывымі, як першакласніца, літарамі вывела: «Волька». І, прыціснуўшы да сябе вішнёвую шаліноўку, горка заплакала.


Фітнес для лянівых: як працуюць EMS-трэніроўкі 🌡 Хатні Онлайн Доктар\nФітнес для лянівых: як працуюць EMS-трэніроўкі\nEMS-трэнеры абяцаюць зляпіць вам постаць за 20 хвілін трэніроўкі 3 разы на тыдзень. Ці магчыма гэта, і чаму ўсё "традыцыйныя" фітнес-клубы да гэтага часу не збанкрутавалі? Расказваем ўсё, што трэба ведаць аб "фізкультуры будучыні".\nEMS (Electrical Mio Stimulation або электромиостимуляция) - гэта трэніроўкі, Падчас якіх на мышцы ўздзейнічаюць электрычнасцю. Да скуры прымацоўваюць электроды, якія пасылаюць імпульсы. Яны прымушаюць мускулатуру скарачацца, як пры сілавым трэнінгу.\nУ СССР гэты метад ўжывалі яшчэ ў 1960-х на касманаўтаў, чые мышцы атрафаваліся ў космасе.\nЯк праходзяць трэніроўкі?\n3 разы на тыдзень на вас апранаюць прылада і прымушаюць на працягу 20-30 хвілін рабіць практыкаванні. Пры гэтым трэнер рэгулюе магутнасць імпульсаў для розных груп цягліц, зыходзячы з вашых адчуванняў.\nТрэніроўка праходзіць у 3 этапы:\n1. размінка: 5-7 хвілін на степперы або эліпсоід.\n2. сілавыя практыкаванні. У гэты этап EMS-фітнес нічога новага не прыўнёс: вы выконваеце ўсё тыя ж прысяданні, махі, нахілы і выпады, што і на звычайнай трэніроўцы. Толькі без дадатковага вагі і ў касцюме.\n3. лімфодренажный масаж. Самая прыемная частка: ад вас патрабуецца толькі ляжаць і атрымліваць задавальненне.\nЯкія ад яе адчуванні?\nДаволі дзіўныя: мозг не пасылае цягліцам сігнал скарачацца, як пры звычайнай трэніроўцы. Але яны ўсё адно гэта робяць, як быццам жывуць сваім жыццём.\nБолевых адчуванняў міостімуляція не выклікае, але не спадзявайцеся, што ўсё праходзіць лёгка і камфортна: у касцюме нават самыя простыя практыкаванні даюцца цяжка. Пасля 20-хвіліннай трэніроўкі вы будзеце выматаныя ня менш, чым пасля гадзіны ў трэнажорнай зале.\nКалі вы цалкам здаровыя і ваш трэнер - прафесіянал, то так. Але, як і ў любога віду фізічных нагрузак, у миостмимуляции ёсць супрацьпаказанні:\nАтэрасклероз і павышаны артэрыяльны ціск\nІнфекцыі і запалення\nАнкалагічныя і неўралагічныя захворванні\nІ яшчэ адзін непрыемны момант: калі электрычны імпульс праходзіць праз скуру, ён стымулюе не толькі мышцы, але і лоевыя залозы. Таму на адчувальнай скуры могуць узнікнуць раздражненне і акне.\nЦі варта спрабаваць?\nЯк і абяцаюць у рэкламе, EMS сапраўды дае нагрузку і прапрацоўвае ўсе групы цягліц.Але шматлікія даследаванні пакуль што паказалі іх эфектыўнасць толькі ў параўнанні з поўнай адсутнасцю фізічнай актыўнасці. Звычайная высокаінтэнсіўнага трэніроўка прынясе больш вынікаў, чым трэніроўка з выкарыстаннем электрастымуляцыі. Да таго ж, EMS зусім бескарысная для тых, хто хоча не проста быць у тонусе, а нарасціць мышачную масу: Электроды не змогуць замяніць гантэлі і штангу.\nАтрымліваецца, што EMS - гэта выхад толькі для тых, хто не можа трэніравацца самастойна. Напрыклад, для людзей з мышачнай атрафіяй або траўмамі. А ўсім астатнім няма ніякага сэнсу дадаткова выкарыстоўваць Міостімуляція.\nЯк тады зрабіць трэніроўкі выніковым? Займайцеся спортам правільна! Падрабязнасці - у артыкуле "5 памылак у фітнесе, якія робяць амаль усе".\nГлядзіце відэа: The Great Gildersleeve: Fish Fry / Gildy Stays Home Sick / The Green Thumb Club\nКефірнай дыета для пахудання →


30 лістапад 2021, 11:30\nФуры на беларуска-польскай мяжы, архіўнае фота\nКолькасьць фураў, якія чакаюць уезду ў Эўразьвяз перад беларускімі пунктамі пропуску, увесь час расьце.\nЯк паведамілі ў Дзяржаўным памежным камітэце Беларусі, за мінулыя суткі толькі 2 зь 9 эўрапейскіх пунктаў пропуску выканалі дамоўленасьці па афармленьні грузавога транспарту.\nСамым загружаным застаецца літоўскі напрамак. Так, праз пункт пропуску «Мядзінінкай» (зь беларускага боку — «Каменны лог») у Эўразьвяз прайшло ўсяго 249 фур, што ўдвая менш за прапускную здольнасьць, пішуць беларускія памежнікі. Пры ўезьдзе ў Польшчу гэтаксама стаіць вялікая колькасьць грузавікоў.\nБеларускі бок сьцьвярджае, што афармляе грузавы транспарт без затрымак.\nНа раніцу 30 лістапада на беларуска-латвійскай граніцы перад пунктам пропуску «Грыгараўшчына» сабралася больш як 450 грузавікоў, «Урбаны» — звыш 460.\nУезду ў Літву перад пунктам пропуску «Відзы» чакае больш за 230 вялікагрузаў, «Катлоўка» — 400, «Каменны Лог» — больш за 620, «Беняконі» — звыш 700, «Прывалка» — больш за 500.\nНа польскім напрамку перад пунктам пропуску «Бераставіца» сабралася больш за 700 грузавікоў, «Казловічы» — звыш 500.\nПамежны пункт Брузгі — Кузьніца на беларуска-польскай мяжы закрыты ад 8 лістапада ў сувязі з мігранцкім крызісам.\nРаней памежныя службы Польшчы прыгразілі наагул спыніць наземны рух зь Беларусьсю, калі зь яе тэрыторыі будуць працягвацца «агрэсіўныя атакі мігрантаў».


Пераўтварэнне даляр ЗША (USD) і Каба-Вэрдэ (CVE) - Калькулятар Курс валют пераўтварэнні\nUSD у CVE\nдаляр ЗША у CVE\nUSD у CVE - даляр ЗША у Каба-Вэрдэ канвэртар валют\nНашы даляр ЗША да Каба-Вэрдэ канвертара з'яўляецца ўдакладненых з абменнымі курсамі ад 25.01.2022. Увядзіце любую зададзеную суму, якая будзе канвертаваць ў полі злева ад даляр ЗША. Выкарыстоўвайце «своп валюты» -Кнопка зрабіць Каба-Вэрдэ валюту па змаўчанні. Націсніце на Каба-Вэрдэ або даляр ЗША, каб канвертаваць паміж гэтай валютай і ўсімі іншымі валютамі.\nдаляр ЗША у Каба-Вэрдэ канвэртар валют\nКурсы валют Абноўлена: 25.01.2022 05:57\n97,49105 CVE ($)\n1 USD = 97,491047 CVE\n0,010257 USD = 1 CVE\nЯкі бягучы курс абмену для даляр ЗША у Каба-Вэрдэ?\nдаляр ЗША курс у Каба-Вэрдэ = 97,49\nКанверсія USD у Каба-Вэрдэ\nВы выбралі зыходную валюту USD і мэтавую валюту Каба-Вэрдэ з сумай 1 USD. Вы можаце выбраць абменныя курсы ў двух спісах для больш чым 160 міжнародных валют. Абменныя курсы абнаўляюцца з рэгулярнымі інтэрваламі і ў звычайнай колькасці прадстаўлены ў таблічнай форме. Вы таксама можаце ўбачыць гістарычныя курсы іншых наведвальнікаў.\nUSD 1 1.13097 1.34797 0.79557 0.00878 0.01026\nEUR 0.88420 1 1.19187 0.70344 0.00776 0.00907\nGBP 0.74186 0.83901 1 0.59020 0.00651 0.00761\nCAD 1.25697 1.42159 1.69435 1 0.01104 0.01290\nJPY 113.87450 128.78846 153.49967 90.59480 1 1.16870\nCVE 97.43651 110.19761 131.34172 77.51728 0.85565 1\nUSD у CVE канвэртар валют\nдаляр ЗША валюта ў усходні Тымор, Эквадор, Сальвадор, Маршалавы выспы, Мікранезія, Palau, Злучаныя Штаты, Зімбабвэ. Каба-Вэрдэ валюта ў Каба-Вэрдэ. Сімвал USD з'яўляецца $. Сімвал CVE з'яўляецца $. Абменны курс для даляр ЗША быў актуалізаваны Januar 25, 2022. Абменны курс валюты для Каба-Вэрдэ быў актуалізаваны Januar 25, 2022. Каэфіцыент USD мае 5 ўважаецца лічбаў. Каэфіцыент CVE мае 5 ўважаецца лічбаў.\nабменны курс даляр ЗША у Каба-Вэрдэ = 97,49.\n$ 1 $ 97.49\n$ 5 $ 487.46\n$ 10 $ 974.91\n$ 50 $ 4,874.55\n$ 100 $ 9,749.10\n$ 250 $ 24,372.76\n$ 500 $ 48,745.52\n$ 1000 $ 97,491.05\n$ 1000 $ 10.26\n$ 5000 $ 51.29\n$ 10000 $ 102.57\n$ 25000 $ 256.43\n$ 50000 $ 512.87\n$ 100000 $ 1,025.74


Што даў краіне «ўльтыматум Ціханоўскай»? | Новы Час\nПасля «ўльтыматуму Ціханоўскай» адбыліся такія падзеі, якія не дазваляюць казаць, што яе ініцыятыва не мела сэнсу. Канешне, агульнанацыянальны страйк не зладзілі. Але атрымалася нешта іншае, што не дазваляе казаць пра «правал Ціханоўскай» і пра тое, што «ўсё прапала».\nГэта, напэўна, адно з найбольш істотных адрозненняў у палітычнай сітуацыі «раней» і «цяпер». Раней правал такой ініцыятывы, без сумневаў, прывёў бы да расчаравання, зніжэння актыўнасці, замкнёнасці ў сабе і да абмеркавання ў сацыяльных сетках, як усё кепска і якія нягеглыя лідары пратэсту. Сёлета ж не да канца спраўджаны «ўльтыматум» выклікае пошук новых спосабаў дзеянняў. І амаль ніхто не кажа пра «паразу».\nПратэст не садзьмуўся\nНапрыклад, палітолаг Аляксандр Класкоўскі адзначае: ультыматум спрыяў «пэўнаму ўсплёску палітычнай актыўнасці», што няблага. «Марш 25 кастрычніка, мусіць, стаў самым шматлікім са жніўня. Былі спробы страйкаваць на шэрагу прадпрыемстваў, у тым ліку і прыватнага сектару, актыўна выступілі студэнты. Гэта быў пэўны імпульс пратэставай актыўнасці. З негатыўных вынікаў — не ўдалося зладзіць усеагульны страйк, і цяпер у часткі тых, хто хоча пераменаў у Беларусі, можа быць момант нейкай фрустрацыі. Тым больш, што марш на Курапаты стаўся, з шэрагу прычын, не самым шматлюдным. І афіцыйная прапаганда атрымала, напэўна, падставу сказаць, што “пратэст садзьмуўся”, ці здзімаецца, і што ўлады паступова стабілізуюць сітуацыю», — кажа Класкоўскі.\nАле, з іншага боку, калі паглядзець на сітуацыю рэтраспектыўна: ці не занадта мы прызвычаіліся да добрага? Яшчэ год таму ў шэсці на Дзяды прынялі ўдзел максімум паўтары тысячы чалавек, а на недазволены «Чарнобыльскі шлях–2019» прыйшло некалькі дзясяткаў (!) удзельнікаў. Цяпер мы лічым «не самай шматлюднай» акцыю, на якой не назбіралася сто тысяч чалавек.\nКазаць пра тое, што «пратэст садзьмуўся», мы зможам толькі тады, калі колькасць удзельнікаў пратэставых акцый вернецца да звыклай нам «апазіцыйнай тусоўкі». А гэтага наўрад ці варта чакаць бліжэйшым часам.\nАдным з нечаканых рашэнняў пасля «ўльтыматуму Ціханоўскай» сталі перастаноўкі ў сілавых структурах. Былы ўжо кіраўнік МУС Караеў выправіўся ў якасці прадстаўніка Лукашэнкі ў Гродзенскую вобласць. Вакульчык з пасады дзяржсакратара Рады бяспекі Беларусі паехаў такім жа прадстаўніком на Брэстчыну. Месца міністра МУС заняў былы начальнік галоўнага ўпраўлення ўнутраных спраў Мінгарвыканкама Іван Кубракоў, а на яго месца прыйшоў Міхаіл Грыб, які да гэтага ўзначальваў УУС Віцебскага аблвыканкама.\nГэта вельмі дзіўная ратацыя, асабліва ўлічваючы напружаную сітуацыю ў краіне: як вядома, коней на пераправе не мяняюць. Але тут раптам змянілі.\nАляксандр Класкоўскі не лічыць, што гэта наўпрост звязана з ультыматумам Ціханоўскай. Але, па яго словах, адстаўкі сведчаць, што «сістэма Лукашэнкі знаходзіцца ў крызісе, і там ідуць няпростыя і непажаданыя для яго працэсы». «У тым ліку Лукашэнка, напэўна, не надта ўпэўнены ў поўнай адданасці тых ці іншых персаналій, і ўвогуле, ён, на мой погляд, нервуецца, мітусіцца і робіць сутаргавыя непаслядоўныя рухі, у тым ліку і ў кадравых пытаннях. Цяжка патлумачыць, нашто было таго ж Вакульчыка на два месяцы прызначаць сакратаром Рады бяспекі, а потым кідаць на Брэстчыну», — зазначае палітолаг.\nЗ іншага боку, было заўважана, што менавіта «наноў прызначаныя» найбольш шчыруюць у рэпрэсіях і выкананні загадаў пакуль яшчэ кіраўніка краіны.\n«Натуральна, гэтае меркаванне — што новая персона будзе старацца, ірваць жылы і даводзіць, што не дарэмна правадыр на яе зрабіў стаўку, — заўжды прысутнічала ва ўсіх кадравых прызначэннях. У прынцыпе, гэта сталінскі метад: уліваць свежую кроў і рабіць своеасаблівую ратацыю кадраў. Але, я думаю, што ад персаналій на чале сілавых, у прыватнасці, ведамстваў, няшмат што залежыць — у сэнсе ад асаблівасцяў іх характару альбо нейкіх службовых і асабістых якасцяў. Чалавек у гэтым выпадку — вінцік сістэмы, і ён будзе праводзіць такую палітыку, якую загадае праводзіць Лукашэнка. Таму няма сэнсу гадаць, зыходзячы з асабістых якасцяў новага міністра МУС Кубракова, ці будзе ён мякчэйшы, ці, наадварот, болей жорсткі. Гэта будзе залежыць ад Лукашэнкі, а той будзе арыентавацца на кан’юнктуру», — кажа Аляксандр Класкоўскі.\nСітуацыя, на думку аглядальніка, можа падштурхнуць як да болей жорсткіх рэпрэсій, так і для нейкага нібыта змякчэння і лавіравання. «Таму што нядаўна і Пуцін выказаў стрыманую незадаволенасць, сказаўшы, што беларускія сілавікі, можа, занадта жорсткія былі, і тады тыя, хто гэта дапусціў, павінны панесці адказнасць. Не выключана, што пачнецца нейкае манеўраванне ў гэтым пытанні, — але не таму, што Кубракоў вырашыць быць больш мякчэйшым. Для Лукашэнкі гэта — расходны матэрыял. Ён мог прыбраць Караева, таму што “маўр зрабіў сваю справу” цягам гэтых пары месцаў пасля выбараў. Гэты чалавек ужо запэцканы, у тым ліку і крывёю. І нават калі што, праз нейкі час, калі давядзецца адступаць і ахвяраваць нейкімі персонамі, можна будзе сказаць: “Вось, мы ж яго ў свой час адхілілі, былі злоўжыванні, мы адрэагавалі”», — зазначае аналітык.\n«Пры пажары шыбаў не шкадуюць»\nПасля таго, як Лукашэнка загадаў звальняць усіх пратэстоўцаў, па Беларусі пракацілася хваля даволі балючых рэпрэсій: адлічэнні студэнтаў і звальненні рабочых. Але грамадства зноў адказала на рэпрэсіі салідарнасцю. Напрыклад, каля 150 выкладчыкаў БДМУ выказаліся супраць адлічэння студэнтаў, дэканы асобных факультэтаў у ВНУ адмаўляліся падпісваць загады аб адлічэнні па палітычных прычынах. А з БелАЗу прыйшла ўвогуле фантастычная навіна: работнікам прадпрыемства, раней звольненым за страйк, прапанавалі напісаць заявы аб аднаўленні на працы!\nАднак навіны з БелАЗу, на думку Класкоўскага, не азначаюць, што ў падыходзе персанальна Лукашэнкі нешта змянілася. «Пазіцыя Лукашэнкі застаецца жорсткай: ён апошнім часам неаднойчы паўтараў, што трэба ўсіх выкідаць: рабочых, якія страйкуюць, студэнтаў, якія бунтуюць: маўляў, мы без іх абыдземся. Увогуле, у Лукашэнкі сёлета пазіцыя такая: пры пажары шыбаў не шкадуюць. Думаць, што ён будзе перажываць за якасць адукацыі ці за тое, што з нейкага прадпрыемства выкінуць кваліфікаваных рабочых, — наіўна. Для яго галоўнае — уласнае выжыванне. Ён нават быў гатовы паклікаць войскі Пуціна ў Беларусь, хаця гэта самае святое — абарона незалежнасці, і ён шмат гадоў маляваў сябе менавіта гарантам незалежнасці. Таму тут сантыментаў з боку правадыра рэжыму чакаць не выпадае», — гаворыць палітолаг.\nАднак і ў рэпрэсіях ёсць нейкая мяжа, адзначае адмыслоўца. «Таму што могуць і пэўныя вытворчасці спыніцца, калі бязлітасна вычышчаць рабочых. Гэта будзе выклікаць рост незадавальнення ў грамадстве, і вонкавыя фактары таксама ціснуць. Бо і Захад будзе ўзмацняць санкцыі, і Масква будзе ўшчуваць Лукашэнку больш рашуча, і эканамічная сітуацыя будзе пагаршацца», — заўважае Класкоўскі.\n«Масква вядзе працу па пашырэнні ўплыву на Беларусь»\nТаксама пасля «ўльтыматуму Ціханоўскай» неяк незаўважанай прайшла заява лідара расійскай ЛДПР Уладзіміра Жырыноўскага. Ён сказаў, што Лукашэнку трэба адправіць кіраваць калгасам. Шматлікія аглядальнікі даўно заўважылі: што ў Пуціна на розуме, то ў Жырыноўскага на языку. Даволі відавочным стаў трэнд расійскіх тэлеканалаў, якія раптам пачалі крытыкаваць Лукашэнку. Ці азначае гэта змену стаўлення Крамля да асобы пакуль што кіраўніка Беларусі?\n«Сапраўды, я думаю, што Жырыноўскі трымае нос па ветры і адчувае, што стаўленне Крамля да Лукашэнкі цяпер крытычнае і скептычнае, нават нягледзячы на тое, што Пуцін у жніўні Лукашэнку падтрымаў. Тады спрацавала, як зрабілі выснову аглядальнікі, «салідарнасць аўтарытарных лідараў». Цяпер жа, чым далей, тым болей, Крэмль выказвае незадаволенасць — многімі намёкамі. Ёсць шэраг сімптомаў, што паказваюць: Крэмль сапраўды б хацеў, каб не ў выніку каляровай рэвалюцыі, але ў выніку канстытуцыйных зменаў адсунуць Лукашэнку ад улады», — кажа Класкоўскі.\nМагчыма, па словах палітолага, Крэмль у гэтым кірунку дзейнічаў бы больш рашуча, калі б ён выразна бачыў, на каго тут можна зрабіць стаўку ў якасці пераемніка Лукашэнкі. Але пакуль такіх фігур не знаходзіцца. «Традыцыйная апазіцыя здаецца ім занадта празаходняй і нацыяналістычнай. Што тычыцца новай апазіцыі, то Крэмль пакуль не хоча кантактаваць з Ціханоўскай і яе камандай, — не раз гучалі закіды з вуснаў Сяргея Лаўрова, кіраўніка расійскай дыпламатыі, ды прэс-сакратара Пуціна Пяскова, што, маўляў, у Ціханоўскай антырасійская праграма. Гэта фэйк, але яны яго раз за разам перажоўвалі», — заўважае палітолаг\nТакім чынам, Масква зандуе глебу і, на думку адмыслоўца, засяродзілася на ўмацаванні інфраструктуры свайго ўплыву ў Беларусі. «Дзеля гэтага ў яе інтарэсах, каб тут адбылася канстытуцыйная рэформа, каб былі болей размеркаваныя паўнамоцтвы паміж рознымі галінамі ўлады, каб быў створаны абсяг для развіцця партый, каб потым можна было ўплываць на ўнутрыпалітычную сітуацыю ў Беларусі праз адну ці некалькі прарасійскіх партый», — лічыць Класкоўскі.\nПрагназаванню не паддаецца\nЯк будзе развівацца сітуацыя надалей? Гэта спрагназаваць ніхто не можа, бо цяпер, па словах Класкоўскага, «дзейнічае шмат дынамічных чыннікаў, якія хутка змяняюцца, іх цяжка прадбачыць і прадказваць». «Пэўна, паколькі сезон становіцца халаднейшы, ёсць момант псіхалагічнай стомленасці, і рэпрэсіі адгукаюцца — магчымы часовы спад вулічнай актыўнасці. Менавіта вулічнай, бо наўрад ці будзе спад незадаволенасці вялікай часткі грамадства Лукашэнкам і яго палітыкай», — кажа ён.\nАле гэта, насамрэч, не трагедыя. «Магчыма, недзе ў лютым-сакавіку будзе новая хваля пратэстаў: паводле прагнозаў шэрагу эканамістаў, менавіта тады могуць пачацца сур’ёзныя крызісныя з’явы ў эканоміцы. І мы не ведаем ступені працэсаў эрозіі ўнутры сістэмы. Магчыма, мы недаацэньваем, наколькі сістэма пайшла расколінамі. Лукашэнка нервуецца, кажа пра «здраднікаў», ёсць звесткі, што звальняюцца кваліфікаваныя кадры з сілавых структур. Калі большасць вертыкалі маўчыць — гэта яшчэ не сведчыць пра тое, што ўсе там у захапленні ад палітыкі Лукашэнкі. Магчыма, што ступень трываласці сістэмы не надта і вялікая. Таму, верагодна, нейкія змены адбудуцца нават хутчэй, чым думаюць аналітыкі», — заўважае эксперт.\nА яшчэ варта зазначыць, што наперадзе ў нас чарговая электаральная кампанія. Мясцовыя выбары ў Беларусі павінны прайсці не пазней за 18 студзеня 2022 года, а значыць, кампанія пачнецца ў 2021-м. Улічваючы незвычайную актыўнасць насельніцтва ў дваровых чатах і тэлеграм-каналах, а таксама палітызаванасць грамадства, гэта будзе вельмі цікавай падзеяй.\nНью-Джэрсі і Арызона легалізавалі марыхуану, а трансгендар стала сенатарам. За што яшчэ галасуюць на выбарах у ЗША?\n«Вытворчасць на мяжы спынення». Як рэпрэсіі прыводзяць да актывізацыі страйку


Пачалася праца над перакладам твораў мітр. Антона Суражскага | Цэнтр ЭКУМЕНА\nПачалася праца над перакладам твораў мітр. Антона Суражскага\n23 Жнівень 2009 admin\tLeave a comment\nЦэнтр “Экумена” у супрацоўніцтва з фондам “Духоўная спадчына мітр. Антона Суражскага” пачаў працу над перакладам твораў мітр. Суражскага Антона на беларускую мову. У працы прымаюць удзел — Раман Абрамчук, Наталля Васілевіч, Уладзімер Лянкевіч, Ганна Міхальчук. Мяркуецца, што напачатку перакладніцкі гурток зробіць беларускую версію серыі “Ў што мы верым”, а першай кнігай стане “Быць хрысціянінам”, у якую ўвайшлі некалькі гутарак Мітр. Антона на асноўныя тэмы хрысціянскага жыцця — пра шлюб, пра смерць, пра веру, пра хрысціянства і інш. Арыгінал гэтай кнігі — на рускай мове.\nБеларуская рэлігійная лексіка знаходзіцца ў стадыі свайго станаўлення, таму задачай перакладчыкаў, акрамя непасрэдна перакладу тэкста, з’яўляецца распрацоўка такой лексікі, якая б была адэкватнай і ў лінгвістычным, і ў багаслоўскім плане.\nІдэя супольнай працы ўзнікла на кансультацыі Цэнтральна-Еўрапейскага рэгіёну Сусветнага брацтва праваслаўнай моладзі “Сіндэсмас” на тэму “Праваслаўная Царква і нацыянальная мова ў сучаснай Беларусі“, якая адбылася 14-16 ліпеня 2008 г. пад Лідай. Кансультацыя была арганізаваная ў супрацоўніцтве з брацтвам праваслаўнай моладзі св. Даўмонта Пскоўскага (г. Ліда), сястрынства св. Еўфрасіні Полацкай (г. Ліда) і прадстаўніцтва часопіса “Вестник РХД” у Беларусі. Летнік сабраў маладых беларускіх праваслаўных актывістаў, філолагаў, публіцыстаў, святароў, зацікаўленых у пашырэнні ўжытку беларускай мовы ў праваслаўнай царкве і распрацоўцы рэлігійнай лексікі беларускай мовы.\nПераклад ажыццяўляецца ў межах “Перакладніцкай майстэрні” Цэнтру “Экумена”.\n"У што мы верым"мітр. Суражскі АнтонПеракладніцкая майстэрня\nNext Post21-23 верасня у Бухарэсце адбылося пасяджэнне працоўнай групы “Сацыяльная вучэнне Праваслаўнай Царквы”


Каляндар 16 кастрычніка (16.10.09 23:41)\n1884: Нарадзіўся Фларыян Ждановіч, беларускі акцёр і рэжысёр (пам. 20.10.1942). 1912: Нарадзіўся беларускі паэт Андрэй Ушакоў. 1957: Нарадзіўся Сяржук Сокалаў-Воюш, беларускі бард, журналіст, пісьменнік.\nРазместил: Budzma.org (16.10.09 23:41)\nКомментариев: 0, просмотров: 14152\nКаляндар 15 кастрычніка (15.10.09 23:39)\n1817: У Швейцарыі памёр Тадэвуш Касцюшка. 1824: Памёр паплечнік Тадэвуша Касьюшкі Рамуальд Гедройц, адзін з самых вядомых камандзіраў касцюшкаўскага паўстання. 1833: Памёр Міхал Клеафас Агінскі, беларускі кампазітар і дзяржаўны дзеяч. 1916: У мястэчку Свіслач была адноўленая...\nРазместил: Budzma.org (15.10.09 23:39)\nКомментариев: 0, просмотров: 14955\nКаляндар 14 кастрычніка (14.10.09 23:38)\n1773: У Рэчы Паспалітай створаная Адукацыйная камісія — першае ў свеце міністэрства адукацыі. 1899: У вёсцы Слабада-Кучынка на Капыльшчыне нарадзіўся Адам Бабарэка, беларускі літартар ды крытык. 1946: Нарадзіўся Мікалай Сакалоў, беларускі гісторык 1953: З канвееру Мінскага трактарнага...\nРазместил: Budzma.org (14.10.09 23:38)\nКомментариев: 0, просмотров: 15504\nКаляндар 13 кастрычніка (13.10.09 23:36)\n1795: У Санкт-Пецярбурзе ўпаўнаважаныя Аўстра-Венгрыі, Прусіі і Расіі падпісалі канвенцыю аб 3-м падзеле Рэчы Паспалітай. 1896: Нарадзіўся Мікола Шчакаціхін, мастацтвазнаўца, гісторык, тэарэтык мастацтва, даследаваў выяўленчае мастацтва і архітэктуру Беларусі ад старажытнейшых часоў да...\nРазместил: Budzma.org (13.10.09 23:36)\nКомментариев: 0, просмотров: 18603\nКаляндар 12 кастрычніка (12.10.09 23:34)\n1506: Жыгімонт Стары каранаваны на вялікага князя літоўскага — умоўны пачатак эпохі Адраджэння ў ВКЛ. 1865: У Смаленску нарадзіўся Міхал Анцаў — кампазытар, харавы дырыжор і пeдагог. 1847: Памёр Станіслаў Юндзіл, адзін з першых даследчыкаў беларускай флоры і фауны (нар. 6.5.1761) 1920:...\nРазместил: Budzma.org (12.10.09 23:34)\nКомментариев: 0, просмотров: 13952\nКаляндар 11 кастрычніка (11.10.09 23:32)\n1838: У былым маёнтку Сьцяпянка, які цяпер знаходзіцца ў межах Менску, нарадзіўся Ян Ваньковіч, адзін з кіраўнікоў паўстання Кастуся Каліноўскага. 1913: У Менску нарадзілася беларуская паэтка Эдзі Агняцвет. Найбольш прыкметны ўнёсак Эдзі Агняцвет у беларускую літаратуру - гэта яе дзіцячая...\nРазместил: Budzma.org (11.10.09 23:32)\nКомментариев: 0, просмотров: 17406\nКаляндар 10 кастрычніка (10.10.09 12:13)\n1577: Атрымалі прывілей на магдэбурскае права гарады Магілёў, Мазыр і Ула. 1796: Нарадзіўся беларускі даследнік Міхал Без-Карніловіч. Найбольш вядомая ягоная праца - кніга “Гістарычныя звесткі пра знакамітыя месцы ў Беларусі“ - пабачыла свет у 1855 годзе. 1867: Памёр Ігнат Легатовіч,...\nРазместил: Budzma.org (10.10.09 12:13)\nКомментариев: 0, просмотров: 14383\nКаляндар 9 кастрычніка (09.10.09 13:21)\n1596: У Берасці была абвешчаная царкоўная унія — праваслаўная і каталіцкая цэрквы ў Беларусі вырашылі аб`яднацца. 1621: Войска Рэчы Паспалітай у бітве пад Хоцінам перамагло асманскую армію Асмана II. 1648: Заканчэнне асады Пінску войскам ВКЛ на чале з Янушам Радзівілам 1920: Дывізіі на...\nРазместил: Budzma.org (09.10.09 13:21)\nКомментариев: 0, просмотров: 12750\nКаляндар 8 кастрычніка (08.10.09 13:20)\n1500: Браслаў атрымаў прывілей на магдэбургскае права. 1586: У Вільні ў друкарні Мамонічаў, выдадзена першая друкаваная граматыка царкоўнаславянскай мовы. 1660: Войска Рэчы Паспалітай адбіла каля Чавусаў наступленне рускай арміі, што вымусіла яе адступаць да Смаленска. 1621: Скончылася...\nРазместил: Budzma.org (08.10.09 13:20)\nКомментариев: 0, просмотров: 15164\nКаляндар 7 кастрычніка (07.10.09 13:18)\n1897: У Вільні створаны «Бунд» — Усеагульны яўрэйскі рабочы саюз у Літве, Польшчы і Расіі 1765: Нарадзіўся Міхал Клеафас Агінскі, дзяржаўны дзеяч Рэчы Паспалітай, дыпламат, кампазітар 1788: Нарадзіўся Іван Насовіч, беларускі мовазнавец і этнограф. 1932: Нарадзіўся Іван Пташнікаў,...\nРазместил: Budzma.org (07.10.09 13:18)\nКомментариев: 0, просмотров: 15934


24 жнівень 2017, 19:10\nАляксандар Лукашэнка бярэ ўдзел у рэспубліканскай пэдагагічнай нарадзе, прысьвечанай чарговаму навучальнаму году.\nЯк паведамляюць афіцыйныя СМІ, у сваім выступе ён запатрабаваў «пастаяннага ўдасканальваньня ў сыстэме адукацыі»\nПерад пачаткам паседжаньня Лукашэнку правялі па выставе новых падручнікаў, выдадзеных да 2017-2018 навучальнага году. На стэндзе выстаўлены навучальныя праграмы па беларускай і расейскай мовах і літаратуры, замежных мовах, усясьветнай гісторыі, гісторыі Беларусі, матэматыцы, інфарматыцы, чарчэньні, працоўным навучаньні, грамадазнаўстве, фізыцы, хіміі, біялёгіі.\nЛукашэнка навацыі ўхваліў, але заўважыў, што праграмы «павінна ўдасканальвацца практычна кожны год».\nВыступаючы перад удзельнікамі пэднарады — у Менску сабралася блізу тысячы дэлегатаў — Лукашэнка зрабіў шэраг заяваў.\nРасейская мова такая ж родная, як і беларуская\n«Расейская мова — гэта наша родная мова. Ну, можа быць, крыху менш родная, чым беларуская. А наогул я іх стаўлю на роўныя ўзроўні і лічу, што ад гэтай спадчыны нам ні ў якім разе адмаўляцца нельга».\nНепрымальна вучыць карыстацца гатовым наборам ведаў\n«Сёньня часьцяком школьнікаў і студэнтаў вучаць карыстацца толькі гатовым наборам ведаў. Вучні перастаюць аналізаваць, разважаць. Без інтэрнэту многія ўжо не здольныя лягічна сфармуляваць думку, выказаць сваё меркаваньне».\nГалоўныя прынцыпы беларускай адукацыі\n«Нас чакае вялікая праца ў разьвіцьці чалавечага патэнцыялу. Таму неабходна аб’ектыўна, без эмоцый даць ацэнку вынікам разьвіцьця ўсіх зьвёнаў нацыянальнай адукацыі, намеціць пэрспэктывы яе ўдасканаленьня. Вядома, ужо шмат зроблена ў гэтым кірунку».\nПрышчапляць гонар за Беларусь\n«Зь дзіцячага садка, зь першай клясы школы трэба прышчапляць гонар за сваю краіну. У гэтым павінны ўдзельнічаць ўсе — і ўлада, і школа, і сям’я. Вельмі важна выхаваць асобу маральную, навучыць моладзь адрозьніваць праўду ад хлусьні. Наша задача — даць пакаленьню такія арыенціры, якія дапамогуць кожнаму стаць сапраўдным патрыётам і грамадзянінам. Беларусь сёньня — гэта мір і спакой. Трэба дзяцей навучыць шанаваць гэта».\nНастаўнік мусіць выхоўваць дзяцей\n«Ці вырашаныя пытаньні, якія перашкаджалі пэдагогу ўкладаць душу ў сваіх выхаванцаў? Было шмат нараканьняў на высокую загружанасьць настаўнікаў неўласьцівымі функцыямі. Міністэрства запэўніла: прыняты вычарпальны пералік школьнай дакумэнтацыі, пытаньне залішняй нагрузкі зьнята. Аднак мне дакладваюць, што выкладчыкі па-ранейшаму скардзяцца на гэтую праблему. Галоўная задача настаўніка — вучыць і выхоўваць дзяцей, а не займацца паператворчасьцю».\nПапрасіў Шуневіча дапамагчы навесьці дысцыпліну\nПра дэструктыўную інфармацыю\n«Нам трэба зьвярнуць на гэта ўвагу. І праваахоўныя органы, і ня толькі. Мы цяпер рыхтуем шэраг законапраектаў, накіраваных менавіта на гэта. Ня ў тым, каб дзесьці закрыць інтэрнэт, нейкія нават сайты і рэсурсы „пятай калёны“. Не, няхай пішуць. Людзі разьбяруцца. Але вось гэты дэструктыў — суіцыды і іншае... Расейцы ўжо прынялі шэраг рашэньняў. Спахапіліся, але вельмі позна. Вось нам бы гэты момант ня выпусьціць. Трэба вельмі жорстка ў гэтым пляне паступіць».\nУрокі ў школах павінны пачынацца з 9 раніцы\nСМІ — асноўны складнік гібрыдных войнаў. 5 цытатаў Лукашэнкі на Кангрэсе расейскай прэсы ў Менску


Што пакажуць беларускія тэлеканалы ў навагоднюю ноч\n28.12.2018 / 14:38\nШто пакажуць беларускія тэлеканалы ў навагоднюю ноч 13\nКласіка савецкага кіно і мультфільмы, канцэрты з удзелам беларускіх і расійскіх зорак. «Блакітны агеньчык», які ўжо набіў аскоміну, і традыцыйная «Іронія лёсу». Выбар сёлета такі.\nАмаль увесь дзень ад 7.25 да 17.10 будуць паказваць шматсерыйны фільм «Мая любімая свякроў».\nПасля яго, яшчэ адзін серыял — «Сваты», які скончыцца толькі перад самай «Панарамай».\nПасля апошняга ў гэтым годзе выпуску навін — святочная праграма «З Новым годам, Беларусь!».\nНа экране — усе знаёмыя твары: ад Анатоля Ярмоленкі і Аляксандра Саладухі, да Іскуі Абалян і Георгія Калдуна.\nТрадыцыйна, святкаванне перапыніцца ў 23.50 на віншаванне Аляксандра Лукашэнкі.\nПасля апоўначы на «Беларусь 1» пакажуць расійскі фільм «Прывід» з Фёдарам Бандарчуком у галоўнай ролі.\nЦягам дня мультфільмы, кіно і святочныя перадачы. Гумарыстычная «Хай так TV» і навінная «Вось так», гістарычная «Загадкі беларускай гісторыі» і кулінарная «Я не буду гэта есці».\nТэлеканал «Белсат» таксама прапануе разам падвесці вынікі 2018 года ў праграме «Год з «Белсатам». Пачнуць падводзіць вынікі года на тэлеканале ў 21.25.\nУвечары — канцэрты.\nПачнуць з «Народнага альбома». Пасля — прэм’ера навагодняга канцэрта «У Маскве нас не зразумеюць». Таго самага, дзе Вольскі сыграе старшыню ідэалагічнай камісіі.\nУ музычным фільме «Белсату» зняліся Алег Хаменка, Юрый Стыльскі, Віктар Шалкевіч, Аляксандр Ільін, Наста Шпакоўская, Алесь Лютыч, Зміцер Вайцюшкевіч, Паліна Рэспубліка, Сяргей Башлыкевіч, Дзяніс Тарасенка, Павал Гарадніцкі, Алесь Дзянісаў і іншыя.\nПасля апоўначы на тэлеканале канцэрт Джамалы, «Акіяна Эльзы» і «Крамбамбулі».\nУ апошні дзень 2018 года «Беларусь 2» прапануе ўспомніць дзяцінства і наразаць салацікі выключна пад сямейнае кіно.\nАд раніцы — «101 і 102 далмацінцы», у 14.45 — «Аліса ў краіне цудаў» і «Аліса ў залюстаркоўі». У 22.00 — мультфільм «Адважнае сэрца».\nПасля апоўначы і да чатырох раніцы — усе часткі мультфільма «Мадагаскар».\nПад самую раніцу «Беларусь 2» прапаноўвае паглядзець фільм «Індыяна Джонс». Відаць для тых, каму не хапіла ўласных навагодніх прыгодаў.\n«Беларусь 3» парадуе сапраўдным святочным вінегрэтам: класікай савецкага кіно — «Каралеўства крывых люстэркаў», «Адзінокім прадастаўляецца інтэрнат» і « Паласаты рэйс», мультфільмамі пра Марозка, Снежную Каралеву і Прастаквашына.\nЦягам дня пакажуць аж пяць выпускаў перадачы «Беларуская кухня», таму, калі вы так і не вырашылі, што гатаваць на стол, можаце падгледзець рэцэпты сапраўднай беларускай кухні. Кажуць, што навучаць гатаваць печаную гусь, сала з паранай капустай, фаршыраванага ліня са смятанай.\nРазбавіць гэты вінегрэт канцэрты ансамбля «Бяседа» і творчы вечар кампазітара Алега Жукава.\nУ 20.40 — «Калыханка».\nА сустрэць 2019 год «Беларусь 3» прапаноўвае канцэртам «У класічным стылі». На сцэну выйдуць беларускія зоркі оперы і аперэты.\nПасля апоўначы зноў класіка кіно — «Карнавал».\nНа спартыўным канале цягам дня нагадаюць пра самыя значныя старты і перамогі беларускіх атлетаў у 2018 годзе.\nТэлеканал АНТ вырашыў паказваць савецкае кіно.\nБез «Іроніі лёсу» не абыдзецца, таму, калі 31 снежня для вас асацыюецца з гэтым фільмам, то ўключайце тэлевізар а 19-й гадзіне.\nДа яго пакажуць «Дзяўчат», «Брыльянтавую руку», «Каханне і галубы», «Джэнтльмены ўдачы».\nУ 23.00 распачнецца «Навагодняя ноч», праект расійскага Першага канала.\nБеларусы, якія будуць сустракаць Новы год пад тэлеканал АНТ, сустрэнуць яго у кампаніі Кіркорава, Галкіна, Урганта, Нагіева, Білана, Сюткіна, Брэжневай і Гагарынай.\nГэты тэлеканал цягам дня будзе радаваць святочнымі канцэртамі з расійскім зоркамі. «Найлепшыя песні», «Навагодні парад зорак» «Блакітны агеньчык — 2019». З года ў год адно і тое ж.\nНу што яшчэ глядзець у пераднавагодні дзень па тэлеканале НТВ? Канечне ж, «Прыгоды Мухтара» і «Вуліцы разбітых ліхтароў».\nУ 23.45 пачнецца навагодні кватэрнік. Госці гэтага канцэрту — «зоркі, якіх не пусцілі на блакітны агеньчык»: Гарык Сукачоў, Юрый Шаўчук, Сяргей Галанін, Сяргей Чыгракоў, «Чайф», «Крэматорый», «Млын», Louna, The Hatters, Animal ДжаZ.\nБудуць на кватэрніку і беларусы — Алёна Свірыдава і гурт «Бі-2».\nНа тэлеканале СТБ перад Новым годам не ўдасца пабачыць нашых зорак, затое тэлеканал у 23.00 пакажа дакументальны фільм «Наш 2018», у якім успомняць, чым жыла краіна ў 2018 годзе.\nЦягам дня — старыя фільмы. «Пакроўскія вароты», «Дванаццаць крэслаў», «Карнавальная ноч». І крыху новых: «Горка» і «Елкі».\nЦягам дня толькі «Дыскатэка 80-х».